text:
GO THUSA LELAPA | LENYALO
Kafa o ka Ineelang ka Gone
KGWETLHO
Wena le molekane wa gago ga lo dumalane ka sengwe. Boammaaruri ke gore, go na le dilo tse tharo tse o ka di dirang:
O ka nna wa gatelela gore dilo di dirwe ka tsela ya gago.
O ka nna wa dira se molekane wa gago a se batlang.
Loobabedi lo ka ineela.
O ka nna wa re: ‘Ga ke rate go ineela. Go lebega go se ope wa rona yo o tla bonang se a se batlang!’
Tlhomamisegang gore fa lo dira dilo sentle, go ineela go tla lo itumedisa. Mme pele re sekaseka gore lo ka ineela jang, go na le dilo di le mmalwa tse lo tshwanetseng go di itse.
SE O TSHWANETSENG GO SE ITSE
Go ineela go tlhoka gore lo dirisane mmogo. Pele o tsena mo lenyalong, o ka tswa o ne o tlwaetse go dira ditshwetso o le nosi. Jaanong dilo di fetogile, wena le molekane wa gago lo tshwanetse go dira gore lenyalo la lona le tle pele ga dilo tse lo di kgatlhegelang. Go na le go tsaya seo e le mokgweleo, akanya ka melemo ya gone. Mosadi mongwe e bong Alexandra a re: “Batho ba babedi ba ka ntsha dikakantsho tse di ka ba thusang go rarabolola bothata ka tsela e e molemo go gaisa kakantsho ya motho a le mongwe.”
Go ineela go tlhoka gore lo akanyetsane. Mogakolodi mongwe wa manyalo e bong John M. Gottman a re: “Ga o a tshwanela go dumela sengwe le sengwe se molekane wa gago a se buang, mme o tshwanetse go mo akanyetsa. Fa molekane wa gago a go bolelela bothata bongwe mme o tshikinya tlhogo o sa dumalane (kgotsa o akanya ka jone), go raya gore lo ka se kgone go bo rarabolola.” *
Go ineela go tlhoka gore lo intshe setlhabelo. Ga go na motho yo o batlang go nna le molekane yo o batlang gore ka metlha dilo di dirwe ka tsela ya gagwe. Dilo di nna motlhofo fa balekane ka bobedi ba ikemiseditse go intsha setlhabelo. Mosadi mongwe e bong June a re: “Ka dinako dingwe ke a ineela gore ke itumedise mogatsake, mme le ene o dira jalo ka dinako dingwe. Lenyalo le tshwanetse go nna jalo—go direlana dilo e seng go nna o direlwa dilo.”
SE O KA SE DIRANG
Simolola sentle. Gantsi puisano e felela ka tsela e e simolotseng ka yone. Fa lo simolola ka go tlhabana ka mafoko, lo ka nna lwa se ka lwa rarabolola mathata ka kagiso. Ka jalo, dirisang kgakololo eno ya Baebele: “Aparang . . . bopelotlhomogi, bopelonomi, mogopolo o o ikokobeditseng, bonolo, le go itshwara ka bopelotelele.” (Bakolosa 3:12) Dinonofo tseno di tla dira gore wena le molekane wa gago lo se ka lwa ngangisana mme lo rarabolole mathata a lona.—Molaomotheo wa Baebele: Bakolosa 4:6.
Batla se lo dumalanang ka sone. Fa go ineela go felela ka go ngangisana, wena le molekane wa gago lo ka tswa lo tlhomile mogopolo mo dilong tse lo sa dumalaneng ka tsone. Go na le moo, batlang se lo dumalanang ka sone. Go bona se lo dumalanang ka sone, lekang seno:
Mongwe le mongwe a Itirele lenaane le le nang le dikholomo tse pedi. Mo kholomong ya ntlha, kwala dilo tse o sa dumalaneng le tsone. Mo kholomong ya bobedi, kwala dilo tse o ka ineelang mo go tsone. Morago ga moo, tlotlang ka se lo se kwadileng. Lo ka nna lwa lemoga gore dilo tse dintsi tse lo sa dumalaneng ka tsone tota ga se tsa sepe. Fa go le jalo, go ka se nne thata go ineela. Le fa lo sa dumalane, go kwala dilo tseno go tla thusa wena le molekane wa gago go leba dilo sentle.
Akanya ka dilo tse dingwe tse di ka lo thusang. Dilo tse dingwe di ka nna motlhofo go di rarabolola. Mme mo dilong tse go seng motlhofo go di rarabolola, monna le mosadi ba ka akanya ka dilo tse dingwe tse di ka thusang tse gongwe ope wa bone a neng a sa akanya ka tsone. —Molaomotheo wa Baebele: Moreri 4:9.
Ikemisetse go fetola tsela e o lebang dilo ka yone. Baebele ya re: “A mongwe le mongwe wa lona ka bongwe a rate mosadi wa gagwe jalo jaaka a ithata; kafa letlhakoreng le lengwe, mosadi o tshwanetse go nna le tlotlo e e boteng mo monneng wa gagwe.” (Baefeso 5:33) Fa banyalani ba ratana e bile ba tlotlana, ba ikemisetsa go akanyetsana—le e leng go fetola tsela e ba lebang dilo ka yone. Monna mongwe e bong Cameron a re: “Go na le dilo dingwe tse o neng o ka se di dire—mme ka ntlha ya tlhotlheletso ya molekane wa gago—o iphitlhela o setse o di rata.”—Molaomotheo wa Baebele: Genesise 2:18.
^ ser. 12 Go tswa mo bukeng ya The Seven Principles for Making Marriage Work.


c: text/html

text:
BASHA BA BOTSA JAANA
Goreng Ke se Na Ditsala?
O mo Internet, o lebile ditshwantsho tsa phathi nngwe ya bosheng. Ditsala tsotlhe tsa gago di teng e bile go lebega ba ja monate tota. Mme go tlhaela sengwe. Tota e bile, go tlhaela mongwe
O ipotsa jaana: ‘Kante ke eng nna ke sa lalediwa?’
Go kgatlhegela go itse dilo go felela ka mahutsana. O ikutlwa e kete ba go tlhanogetse! E kete botsala jwa gago bo phutlhama jaaka ntlo ya mantlwane e e lotsatsa e e agilweng ka mabokose. O fekeediwa ke maikutlo a go jewa ke bodutu o bo o ipotsa gore, ‘Goreng ke se na ditsala?’
Dipotso ka bodutu
Boammaaruri kgotsa Maaka
Fa o na le ditsala tse dintsi, le ka motlha o ka se jewe ke bodutu.
Fa o ka dirisa mafelo a go ikgolaganya le batho ka Internet, o ka se tlhole o jewa ke bodutu.
Fa o romela melaetsa e mentsi ka founu ya selula, le ka motlha o ka se jewe ke bodutu.
Fa o direla ba bangwe dilo, le ka motlha o ka se jewe ke bodutu.
Karabo ya dipotso tseno tsotlhe tse nnè ke maaka.
Ka ntlha yang?
Boammaaruri ka botsala le bodutu
Go nna le ditsala tse dintsi ga go tlhomamise gore o ka se tsoge o jelwe ke bodutu.
“Ke rata ditsala tsa me, mme ka dinako tse dingwe ke akanya gore bone ga ba na sepe le nna. O ikutlwa o jewa ke bodutu thata fa o dikologilwe ke ditsala tse o di ratang mme go lebega tsone di sa go rate kgotsa di sa go tlhoke.”—Anne.
Go dirisa mafelo a go ikgolaganya le batho ka Internet ga go tlhomamise gore le ka motlha o ka se jewe ke bodutu.
“Batho bangwe ba kokoanya ditsala fela jaaka batho ba ba ratang go kokoanya ditshwantsho tse di kgabisang. Mme go nna le ditshwantsho tse dintsintsi go ka se dire gore motho a ikutlwe a ratiwa. Fa o se na ditsala tsa mmatota, ditsala tsa gago tsa mo Internet di tshwana fela le ditshwantsho tse di kgabisitseng.”—Elaine.
Go romela melaetsa e mentsintsi ga go tlhomamise gore o ka se tsamaye o jewa ke bodutu.
“Ka dinako tse dingwe fa o jewa ke bodutu o nnela go tlhola founu ya gago go bona gore a go na le tsala e e go romeletseng molaetsa. Mme fa o setse o jewa ke bodutu o bo o lemoga gore ga go ope yo o lekileng go ikgolaganya le wena, seo se ka dira gore o jewe ke bodutu le go feta!”—Serena.
Go direla ba bangwe dilo ga go tlhomamise gore o ka se tsamaye o jewa ke bodutu.
“Ka metlha ke leka go nna pelotshweu mo ditsaleng tsa me, mme ke lemogile gore bone ga ba ntshware ka tsela eo. Ga se gore ke ikwatlhaela go ba bontsha bopelotshweu, mme go utlwisa botlhoko gore bone ga ba ke ba nna pelotshweu mo go nna.”
—Richard.
Ntlha ya botlhokwa: Tota bodutu ke kgang ya mogopolo. Lekgarebe lengwe le le bidiwang Jeanette la re: “Bo tswa mo teng ga motho, e seng mo bathong ba bangwe.”
O ka dira eng fa o ikutlwa o se na ditsala e bile o jewa ke bodutu?
Ditsela tsa go fenya bodutu
Tokafatsa go itshepa.
“Bodutu bo ka bakwa ke go ipelaela. Go thata go nna botsalano le go amogela batho ba ba batlang go nna ditsala tsa gago fa o sa ikutlwe o tshwanelwa ke go kgatlhegelwa ke motho ope.”—Jeanette.
Baebele ya re: “O rate moagelani wa gago jaaka o ithata.” (Bagalatia 5:14) E le gore re nne le ditsala tse di siameng, re tshwanetse go ipona re le botlhokwa ka selekanyo se se rileng
Tila go ikutlwela botlhoko.
“Bodutu bo tshwana le motlhaba o o totomelang. Fa o ntse o nwelelela mo go one, go nna thata go tswa. Fa o nnela go akanya kafa o jewang ke bodutu ka gone, go ise go ye kae, o tla bo o le motho yo o bodutu e bile go se na ope yo o batlang go nna le wena.”—Erin.
Baebele ya re: “Lorato . . . ga lo ipatlele melemo ya lone fela.” (1 Bakorintha 13:4, 5) Boammaaruri ke gore, fa re akanya ka rona fela, ga re tlhole re utlwela ba bangwe botlhoko jaaka pele mme ka jalo ga go motlhofo gore re nne le ditsala. (2 Bakorintha 12:15) Ga go nnete e e fetang eno: Fa katlego ya gago e ikaegile ka se ba bangwe ba se dirang, ruri o tla palelwa! Ka jalo, tota mafoko a a jaaka “Ga go na ope yo o ntlholang” le “Ga go na ope yo o ntaletsang” a dira gore batho ba bangwe e nne bone ba laolang boitumelo jwa gago. A ga se go ba fa taolo e e feteletseng?
O se ka wa tsalana le mongwe le mongwe fela.
“Batho ba ba jewang ke bodutu ba batla go ratiwa, mme seo se ka dira gore ba felele ba sa tlhole ba kgathala gore ba ratiwa ke mang. Ba batla fela go ratiwa. Mme batho bangwe ba ka dira gore o ikutlwe o ratiwa go tswa foo ba bo ba go ja ntsoma. Go tswa foo o tla jewa ke bodutu le go feta.”—Brianne.
Baebele ya re: “Yo o tsamayang le batho ba ba botlhale o tla nna botlhale, mme yo o dirisanang le dimatla dilo ga di na go mo tsamaela sentle.” (Diane 13:20) Motho yo o suleng ke tlala, a ka ja sengwe le sengwe fela. Ka tsela e e tshwanang, batho ba ba se nang ditsala ba ka batla ditsala le mo bathong ba ba sa siamang. Ba ka nna ba bo ba wela mo diatleng tsa batho ba ba jang ntsoma, ba akanya gore botsala jo bo ntseng jalo bo siame le gore ba se ka ba solofela sepe se se botoka.
Konelo: Mongwe le mongwe o a tle a jewe ke bodutu; ke fela gore ba bangwe ba jewa ke bodutu go feta ba bangwe. Mme le fa bodutu e ka nna boikutlo jo bo utlwisang botlhoko thata, se se salang ke gore ke boikutlo fela. Gantsi re nna le maikutlo a a rileng morago ga go akanya, mme re ka kgona go laola dikakanyo tsa rona.
Lebelela dilo tse tota batho ba bangwe ba ka kgonang go di dira. Jeanette, yo o nopotsweng pelenyana, a re: “Ga se mongwe le mongwe yo o tla tswelelang a le tsala ya gago e kgolo, mme o tla bona batho ba ba amegang ka wena. Mme go amega go lekane. Ke gone go thusang gore o se ka wa jewa ke bodutu.”
A o tlhoka thuso e e oketsegileng? Bala “ Go Fenya Poifo ka Botsala.” Itseele le khopi ya PDF ya “Go Fenya Bodutu.”

robotstxt: allowed

filter: keep


text:
BAEBELE E FETOLA MATSHELO
Ke ne Ke Tshwara Tlhobolo Gongwe le Gongwe Kwa ke Yang Teng
NGWAGA O A TSHOTSWENG KA ONE: 1958
NAGA E A TSHOLETSWENG KWA GO YONE: ITALY
BOTSHELO JWA GAGWE JWA PELE: LELOKO LA SEGONGWANA LE LE RATANG THUBAKANYO
TSELA E KE NENG KE TSHELA KA YONE PELE:
Ke tsholetswe le go golela kwa motsaneng mongwe wa kwa Roma, motsana o o nang le batho ba ba humanegileng ba maemo a a kwa tlase. Botshelo bo ne bo le boima. Ke gotse ke sa itse mmè e bile ke ne ke sa utlwane le rre. Ke godile ke ithuta go kgaratlha mo botshelong.
Ke ne ke setse ke simolotse go utswa le pele ke tshwara dingwaga di le lesome. La ntlha fa ke tshaba kwa gae, ke ne ke na le dingwaga di le 12. Ka makgetlo a le mmalwa, rre o ne a tshwanelwa ke go ya go ntsaya kwa ntlokgolo ya mapodise le go nkisa gae. Ke ne ke tlhola ke ngangisana le batho—ke tletse thubakanyo e bile ke galefela batho botlhe. Fa ke na le dingwaga di le 14, ke ne ka tsamaela ruri kwa gae. Ke ne ka simolola go dirisa diokobatsi le go nna mo mebileng. E re ka ke ne ke se na lefelo la go latsa tlhogo, ke ne ke thuba koloi ke bo ke robala mo teng ga yone go fitlha ka masa. Go tswa foo, ke bo ke batla mo nka bonang metsi a go tlhapa.
Ke ne ka fetoga setswerere sa go utswa—fa go le bosigo ke ne ke phamola dikgetsana, ke thuba mo difoleteng le e leng mo matlong a magolo. Ke ne ka simolola go itsiwe ka ditiro tse di maswe, go ise go ye kae ka nna leloko la segongwana sengwe sa disenyi mme seo sa dira gore ke simolole go thuba le mo dibankeng. E re ka ke ne ke le bogale, go ise go ye kae ke ne ka nna leloko le le tlotliwang la segongwana. Ke ne ke tshwara tlhobolo ya me gongwe le gongwe fela kwa ke yang teng; tota e bile ke ne ke robala ke e tsentse mo tlase ga mosamo. Thubakanyo, diokobatsi, bogodu, puo e e leswe le boitsholo jo bo sa siamang, e ne e ya nna mokgwa wa me wa botshelo. Gangwe le gape mapodise a ne a le mo motlhaleng wa me. Ke ne ka tshwarwa makgetlo a le mmalwa mme ka dingwaga di le dintsi ke ne ke tsena ke tswa mo kgolegelong.
KAFA BAEBELE E FETOTSENG BOTSHELO JWA ME KA GONE:
Nako nngwe fa ke sena go gololwa mo kgolegelong, ke ne ka ya go etela mongwe wa borakgadi ba me. Ke ne ke sa itse gore rakgadi le bontsalake ba babedi e ne e setse e le Basupi ba ga Jehofa. Ba ne ba ntaletsa go ya pokanong nngwe ya Basupi. E re ka ke ne ke rata go itse dilo, ke ne ka swetsa ka gore ke tsamaye le bone. Fa re goroga kwa Holong ya Bogosi, ke ne ke batla go nna gaufi le mojako gore ke kgone go bona batho fa ba tswa le fa ba tsena. Aitsane ke ne ke tshwere tlhobolo mo go nna.
Pokano eo e ile ya fetola botshelo jwa me. Ke ne ke sa dumele se ke neng ke se bona. Batho ba ne ba ntumedisa ka lorato, ba le botsalano e bile ba nyenya. Ke sa ntse ke gopola sentle bopelonomi le boikanyegi jo ke neng ka bo bona mo Basuping. Se ke neng ke se bona se ne se farologane thata le se ke neng ke se bona mo bathong ba e seng Basupi.
Ke ne ka simolola go ithuta Baebele le Basupi. Fa ke ntse ke ithuta, ke ne ka lemoga sentle gore ke tshwanetse go fetola tsela e ke tshelang ka yone. Ke ile ka reetsa kgakololo eno e e mo go Diane 13:20: “Yo o tsamayang le batho ba ba botlhale o tla nna botlhale, mme yo o dirisanang le dimatla dilo ga di na go mo tsamaela sentle.” Ke ne ka lemoga gore ke tshwanetse go kgaogana le segongwana seo. Go ne go se motlhofo go dira jalo, mme gone Jehofa o ne a nthusa gore ke atlege.
Lekgetlho la ntlha mo botshelong jwa me, ke ne ka simolola go laola tsela e ke neng ke itshwara ka yone
Gape ke ne ka simolola go nna phepa mo mmeleng. Ke ne ka dira maiteko a magolo mme ka kgaotsa go goga sekerete le diokobatsi. Ka beola moriri wa me o moleele, ka ntsha manyena mme ka tlogela go dirisa puo e e leswe. Lekgetlho la ntlha mo botshelong jwa me, ke ne ka simolola go laola tsela e ke neng ke itshwara ka yone.
Ke ne ke sa rate go bala le go ithuta, ka jalo e ne e le kgwetlho go tlhoma mogopolo fa ke ithuta Baebele. Le fa go ntse jalo, fa ke ntse ke leka ka natla, ka bonya ka bonya ke ne ka rata Jehofa mme go na le sengwe se se ileng sa fetoga mo go nna—segakolodi se ne sa simolola go ntshwenya. Ke ne ke a tle ke ikutlwe ke kgobegile marapo, ke belaela gore a ruri Jehofa o tla intshwarela ka ntlha ya dilo tse di bosula tse ke ileng ka di dira. Fa ke ikutlwa jalo, ke gomodiwa ke go bala ka gore Jehofa o ile a tshwarela Kgosi Dafide fa a sena go dira maleo a a masisi.—2 Samuele 11:1–12:13.
Kgwetlho e nngwe gape e ne e le go tsamaya mo bodireding jwa ntlo le ntlo ke bolelela ba bangwe ka tumelo ya me. (Mathaio 28:19, 20) Ke ne ke tshosiwa ke gore ke tla kopana le mongwe yo ke ileng ka mo utlwisa botlhoko kgotsa ka mo direla bosula bongwe mo nakong e e fetileng! Mme ka bonya ka bonya ke ne ka kgona go fenya letshogo leo. Ke ne ka simolola go kgotsofadiwa thata ke go thusa batho ba bangwe go ithuta ka Rraarona yo o molemo yo o kwa legodimong, yo o itshwarelang ka tsela e kgolo.
KAFA KE SOLEGETSWENG MOLEMO KA GONE:
Go ithuta ka Jehofa go bolokile botshelo jwa me! Bangwe ba ditsala tsa me ba tlhokafetse kgotsa ba kwa kgolegelong, mme nna ke tshela botshelo jo bo kgotsofatsang thata e bile ke lebeletse pele isagwe. Ke ithutile go ikokobetsa, go nna kutlo le go laola tsela e ke galefang ka yone. Ka ntlha ya seo, ke itumelela botsalano jo bo molemo le batho ba ke tshelang le bone. Ke itumeletse thata go nyalana le mosadi wa me yo montle e bong Carmen. Roobabedi re itumelela thata go thusa ba bangwe go ithuta Baebele.
Jaanong ke a ikanyega mo tirong e ke e dirang—ka dinako dingwe ke bereka kwa dibankeng mme gone ga ke tlhole ke di kgothosa go na le moo ke a di phepafatsa!


text:
A Leina la Modimo ke Jesu?
Karabo ya Baebele
Jesu o ne a ipitsa “
Morwa Modimo.” (Johane 10:36; 11:4) Jesu ga a ise a ko a itlhalose e le Modimo Mothatayotlhe.
Mo godimo ga moo, Jesu o ne a rapela Modimo. (Mathaio 26:39) Mme fa a ne a ruta balatedi ba gagwe go rapela, Jesu o ne a re: “
Rraarona yo o kwa magodimong, a leina la gago le itshepisiwe.”—Mathaio 6:9.
Jesu o ne a senola leina la Modimo fa a ne a nopola temana nngwe ya bogologolo ya Dikwalo a re: “
Utlwa, wena Iseraele, Jehofa Modimo wa rona ke Jehofa yo o mongwe fela.”—Mareko 12:29; Duteronome 6:4.


text:
Ke Bomang ba ba Yang Kwa Diheleng?
Karabo ya Baebele
Dihele (“Sheole” le “Hadese” mo puong ya ntlhantlha ya Baebele) ke lebitla, e seng lefelo le batho ba tlhokofadiwang ka molelo kwa go lone. Ke bomang ba ba yang kwa diheleng? Batho ba ba siameng le ba ba sa siamang. (Jobe 14:13; Pesalema 9:17) Baebele ya re lebitla ke ‘ntlo ya bokopanelo ya mongwe le mongwe yo o tshelang.’—Jobe 30:23.
Tota le Jesu o ne a ya kwa diheleng fa a sena go swa. Le fa go ntse jalo, “ga a ka a tlogelwa mo diheleng,” ka gonne Modimo o ne a mo tsosa.—Ditiro 2:31, 32, The Bible in Basic English.
A dihele di tla tswelela di le gone?
Botlhe ba ba yang kwa diheleng ba tla tswa, ka gonne Jesu o tla ba tsosa a dirisa maatla a a tswang kwa Modimong. (Johane 5:28, 29; Ditiro 24:15) Fa boporofeti jo bo mo go Tshenolo 20:13 bo bua ka tsogo eo ya baswi ya mo isagweng, jwa re “loso le dihele tsa ntsha baswi ba ba mo go tsone.” (King James Version) Fa batho botlhe ba tla bo ba dule kwa diheleng, di ka se tlhole di nna teng; ga go ope yo o tla yang kwa go tsone gape ka gonne “loso lo tla bo lo seyo.”—Tshenolo 21:3, 4; 20:14.
Le fa go ntse jalo, ga se batho botlhe ba ba swang ba ba yang kwa diheleng. Baebele e bontsha gore go na le batho bangwe ba ba leng bosula thata mo ba ka se fetogeng. (Bahebera 10:26, 27) Fa batho bano ba swa, ga ba ye kwa diheleng, mme ba ya Gehenna, e e tshwantshetsang go senyediwa ruri. (Mathaio 5:29, 30) Ka sekai, Jesu o ne a re baeteledipele ba bodumedi ba baitimokanyi ba mo motlheng wa gagwe ba ne ba tlile go ya Gehenna.—Mathaio 23:27-33.


text:
Motsana wa Pitseng, Botswana
Pitseng ke motsana yo o mo Botswana. O ikaegile fa gare ga toropo ya Jwaneng le Moshupa mo kgaolong ya borwa. Plo ya batho ba Pitseng e ne e le makgolo a boferabobedi le masome a matlhano mo palo bahong ya ngwaga wa 2001.[1] Mong wa motsana ebong(Kgosi) ke Mmolotsinyana Mafhoko.
Contents
Makhanselara o kopa go reresiwa[baakanya | edit source]
Makhanselara a kgaolo ya borwa a kopile puso go emisa go dira diphetogo tse di dirwang kwa polaseng ya Banyana ka gore ga e a ba rerisa.Ba ne ba ntsha dingongorego tseo kwa phuthegong ya khansele, e e neng e biditswe ke mothusa tona ya temothuo, Rre Oreeditse Molebatsi ka Mosupologo.Makhanselara a ne a supa gore a swabisitswe ke dipapatso tse di ntshitsweng mo bosheng tsa go hirisa lefatshe la selekanyo sa diakere di le lesome mo polaseng eo ba sa rerisa bagolwane ba kgaolo jaaka kgosikgolo le one makhanselara.
Ba ne ba supa gore bontlha bongwe jwa polase eo, jwa sekidi sa diekere di le 22 0000, bo mo kgaolong ya ga Ngwaketse, ka jalo ba bona go tshwanetse gore go rerisiwe kgosikgolo ka lefatshe la bone.Mokhanselara wa ntlha go akgela e ne e le Kenalemongwe Mopipi wa Ranaka, a supa gore jaaka lephata la ditsha le la kaboditsha la ga Ngwaketse le bapaditse ditsha tseo mo dipampiring ka go farologana, go supa gore ga go na puso ya batho ka batho. Mokhanselara Abram Dibeela wa Pitseng le ene o ne a tlatsa mafoko a ga mokhanselara Mopipi ka gore ga a itumedisiwe ke se se dirilweng.
Ba ntsha mafatlha a bone[baakanya | edit source]
Mokhanselara wa Lotlhakane West, Rre Obakeng Modisaotsile, o ne a supa gore thulaganyo e e tlaa solegela molemo balemibarui ba ba itsholetseng fela.
Mokhanselara Lentswe Mosanako wa Moshupa East, ene o ne a ngongorega ka gore kgaolo ya borwa e boleletswe gore ga e sa tlhole e na le lefatshe le le ka dirisediwang dipolase, o makatswa ke gore puso e bo e tsere tshwetso e. O ne a supa gore ka ntlha ya tlhaelo ya lefatshe, balemibarui ba kgaolo ya gagwe ba paletswe ke go dirisa mananeo mangwe a puso a a ka ba solegelang molemo. O ne a solofetse gore ba tlaa bona sengwe mo polaseng ya Banyana, gore ba tle ba akole mananeo jaaka Batswana ba bangwe.E rile fa a ntsha la gagwe, modulasetilo wa khansele ya borwa, Rre Leach Tlhomelang, a re “go mo pontsheng” gore therisano ga e a dirwa jaaka makhanselara a bolela.O ne a supa gore dingongorego tsa makhanselara a di ntshang di supa gore batlhophi ba bone ga ba a itumela mme a kopa gore go emisiwe mogopolo wa go bapatsa go hirisa lefatshe leo.
Le fa go ntse jalo, mothusa tona o ne a supa gore dikakgelo tsa makhanselara di supa gore di ka tswa di tsamaile bogole golo gongwe. O ne a bolela gore o tlaa isa dingongorego tsa bone kwa bagolwaneng gore ba sekaseke kgang e.Rre Molebatse, yo e leng mopalamente wa Tswapong borwa, o ne tlhalosetsa makhanselara gore dipapatso tse di ntshitsweng ga se tsa go rekisa lefatshe, ke tsa go le hirisa gore balemibarui gore ba oketse thobo ka gore seemo sa yone se kwa tlase.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: Ngwaketse Census District". 2001 Population and Housing Census. Central Statistics Office of Botswana. http://www.cso.gov.bw/index.php?option=com_content&task=view&id=150&Itemid=97. Retrieved 27 November 2010.


text:
Ke mang yo o duelang lekgetho?
Batho ba ba duelang lekgetho la madi a lotseno gantsi ke batho ba ba amogelang madi fa kgwedi e fela (go simolola ka madi a tuelo morokotso, dituediso, jj.).
Lekgetho la kgwebo le akaretsa lekgetho le le duelwang ke ditheo kgotsa ke mekgatlho-kgwebo mmogo le ke terasete ka ntlha ya madi a tsone a lotseno a ngwaga otlhe.
Bontsi jwa madi a lotseno a Puso a tswa mo mading a lekgetho (lekgetho le le duelwang ke motho ka esi le la kgwebo), le fa mo e ka nnang nngwe-tharong ya madi otlhe a lotseno a puso ya bosetšhaba e le a lekgetho le e seng la ka tlhamalalo, segolobogolo Value-Added Tax (VAT).
Ba e seng baagi ba naga ya rona
Aforika Borwa e na le tsamaiso ya lekgetho le le amanang le gore a o moagi wa naga eno kgotsa nnyaa, mo go rayang gore baagi ba naga eno ba duedisiwa lekgetho la madi a ba a amogetseng go tswa gongwe fela mo lefatsheng. Go farologana le bone, ba e seng baagi ba naga eno ba duedisiwa lekgetho la madi a ba a amogelang go tswa mo setlamong se e leng sa Aforika Borwa.
Ba e seng baagi ba naga eno ba duedisiwa lekgetho la madi a ba a amogelang go tswa mo setlamong se e leng sa Aforika Borwa.


text:
Diholo Tsa Bogosi di le 1 000—Tiro e Ntse e a Tswelela
Ka Phatwe 2013, Basupi ba ga Jehofa kwa Philippines ba ne ba fitlhelela kgato e kgolo ya botlhokwa fa Holo ya Bogosi ya bo1 000 e ne e agiwa go dirisiwa thulaganyo e e kgethegileng ya kago. Fela jaaka mo dinageng di le dintsi, gantsi diphuthego tsa kwa Philippines ga di na madi kgotsa maitemogelo a go ikagela Diholo tsa Bogosi kwantle ga thuso. Ka dingwaga di le dintsi, bangwe ba ne ba kopanela mo magaeng a bone, fa ba bangwe bone ba ne ba kopanela mo dikagong tse dinnye tse di dirilweng ka lotlhaka lwa bampuse.
Go oketsega ga palo ya Basupi ba ga Jehofa kwa Philippines le mo dinageng tse dintsi go ne ga dira gore go tlhokege Diholo tsa Bogosi tse di oketsegileng. Ka ntlha ya seno, ka 1999 Setlhopa se se Laolang sa Basupi ba ga Jehofa se ne sa tlhoma thulaganyo ya go aga Diholo tsa Bogosi mo dinageng tse di humanegileng. Mo thulaganyong eno, Basupi ba mo lefelong leo ba ntsha meneelo e ba e kgonang mme e kopanngwa le meneelo e e tswang mo dinageng tse dingwe. Badiri ba ba thapisitsweng ba kago ba rulaganngwa ka ditlhopha go thusa diphuthego go ikagela Diholo tsa Bogosi. Ka Ngwanatsele 2001, thulaganyo eno e e dirisiwang mo lefatsheng lotlhe e ne ya simololwa kwa Philippines.
Iluminado ke leloko la phuthego ya kwa Marilao, Bulacan, kwa Holo ya Bogosi ya bo1 000 e neng ya agiwa gone. O ne a re: “Ruri ke bone bokaulengwe jwa Bokeresete. Ba le bantsi ba ne ba ithaopile—banna le basadi, basha le bagolo. Re ile ra dira mmogo mo letsatsing le le fisang. Le fa re ne re lapile morago ga tiro ya letsatsi, go ne go itumedisa go bona se re se fitlheletseng mmogo.”
Batho ba e seng Basupi le bone ba ne ba kgatlhiwa ke go bona maiteko a baithaopi bano. Mong wa teraka e e neng e tlisitse motlhaba le matlapana kwa setsheng o ne a re: “E kete lo ditshoswane—lo bantsi! Mongwe le mongwe o a thusa. Ke la ntlha ke bona sengwe sa go nna jaana.”
Baithaopi ba ne ba fetsa kago mo dibekeng tse di kafa tlase ga tse thataro go tloga ka nako e ba neng ba simolola go aga lobota. Go fetsa kago ya Holo ya Bogosi ka bonako go ne ga letla maloko a phuthego gore ba nne le seabe ka botlalo mo tirong ya botlhokwa ya go rera dikgang tse di molemo tsa Bogosi jwa Modimo.—Mathaio 24:14.
Ellen, leloko le lengwe la phuthego ya lefelo leo, a re: “Re ne re sa kgone go tsena rotlhe mo Holong ya rona ya Bogosi ya pele, mme bontsi jwa rona re ne re tshwanelwa ke go nna kwa ntle. Holo ya Bogosi e ntšha e ntle e bile rotlhe re kgona go nna sentle mme re solegelwa molemo ke thuto le kgothatso e re e newang kwa dipokanong.”


text:
Polelo 79: Daniele mo Mongobong wa Ditau
IJA! Go lebega e kete Daniele o mo mathateng a magolo. Mme bona fela, ditau ga di mo utlwise botlhoko! A o itse gore ka ntlha yang? Ke mang yo o latlhetseng Daniele mo ditaung tse di kanakana? A re bone.
Mo nakong eno kgosi ya Babelona ke monna yo o bidiwang Dario. O rata Daniele fela thata ka gonne Daniele ke monna yo o pelontle le yo o botlhale. Dario o tlhopha Daniele gore e nne molaodi yo mogolo mo bogosing jwa gagwe. Seno se dira gore banna ba bangwe mo bogosing ba fufegele Daniele, ka jalo ba dira seno.
Ba ya kwa go Dario mme ba re: ‘Wena kgosi, re dumalane gore o dire molao o o reng ka malatsi a le 30, go se ka ga nna le motho ope yo o rapelang modimo kgotsa motho ope kwantle ga gago fela, Wena kgosi. Fa mongwe a sa ikobele molao ono, a a latlhelwe mo mongobong wa ditau.’ Dario ga a itse gore ke ka ntlha yang fa banna bano ba batla gore go tlhomiwe molao ono. Mme gone, o akanya gore ke kakanyo e e molemo, ka jalo o dira gore molao oo o kwalwe. Jaanong molao ono ga o ka ke wa fetolwa.
Fa Daniele a utlwa ka molao ono, o ya gae a bo a rapela fela jaaka a tlhola a dira. Banna bano ba ba bosula ba ne ba itse gore Daniele ga a ka ke a tlogela go rapela Jehofa. Ba itumetse ka gonne go bonala e kete leano la bone la go bolaya Daniele le a atlega.
Fa Kgosi Dario a lemoga lebaka la go bo banna bano ba ne ba batla go dira molao ono, o utlwa botlhoko fela thata. Mme gone ga a ka ke a fetola molao ono, ka jalo o ntsha taelo ya gore Daniele a latlhelwe mo mongobong wa ditau. Mme kgosi o raya Daniele a re: ‘Ke solofela gore Modimo wa gago yo o mo direlang o tla go boloka.’
Dario o tshwenyegile thata jaana mo a sa kgoneng le go robala. Mo mosong o o latelang o tabogela kwa mongobong wa ditau. A o a mmona mo setshwantshong? O goa a re: ‘Daniele motlhanka wa Modimo yo o tshelang! A Modimo yo o mo direlang o kgonne go go sireletsa mo ditaung?’
Daniele o mo raya a re: ‘Modimo o ile a romela moengele wa gagwe, mme a tswala melomo ya ditau gore di se ka tsa mpolaya.’
Kgosi e itumetse fela thata. O laela gore Daniele a ntshiwe mo mongobong. Morago ga moo o laela gore banna ba ba bosula ba ba neng ba leka go bolaya Daniele ba latlhelwe mo ditaung. Tota le pele ba fitlha kwa tlase mo mongobong, ditau di a ba tlhasela mme di robakaka marapo otlhe a bone.
Go tswa foo, Kgosi Dario o kwalela batho botlhe mo bogosing jwa gagwe: ‘Ke laela gore mongwe le mongwe a tlotle Modimo wa ga Daniele. O dira dikgakgamatso tse dikgolo. O sireleditse Daniele gore a se ka a jewa ke ditau.’
Dipotso
- Dario ke mang, mme o leba Daniele jang?
- Banna bangwe ba ba lefufa ba dira gore Dario a dire eng?
- Daniele o dira eng fa a lemoga gore go tlhomilwe molao o mosha?
- Ke eng fa Dario a tshwenyegile thata mo a sa kgoneng go robala, mme o dira eng mo mosong o o latelang?
- Daniele o araba Dario jang?
- Go direga eng ka banna ba ba bosula ba ba neng ba leka go bolaya Daniele, mme Dario o kwalela batho botlhe mo bogosing jwa gagwe a reng?
Dipotso tse di oketsegileng
- Bala Daniele 6:1-28.
Leano la go leka go bolaya Daniele le re gopotsa jang se baganetsi ba ileng ba se dira go leka go kgoreletsa tiro ya Basupi ba ga Jehofa mo motlheng wa gompieno? (Dan. 6:7; Pes. 94:20; Isa. 10:1; Bar. 8:31)
Batlhanka ba Modimo ba ka etsa Daniele jang ka go nna ba ikobela “balaodi ba bagolo”? (Dan. 6:5, 10; Bar. 13:1; Dit. 5:29)
Re ka etsa jang sekao sa ga Daniele sa go direla Jehofa “ka tlhomamo”? (Dan. 6:16, 20; Bafil. 3:16; Tshen. 7:15)


text:
Ke tla e simolla, ke tla e fetsa.
Ga ke itse gore a o kile wa bona ga..go dutswe
fatshe ka di.camp chairsss.
Banna ba tshwere di cooler boxxx..
Bana le bo sebane-bane le bo mang-mang.
Ke tshwere fa banna ba ba sa tshabeng dilo,
dikakapa!
O tla ba irang?
Nice! (oohh!)
Bontle jwa gagwe o kare letsatsi le le tlhabang
kwa botlhaba
Le phirima kwa Bophirima jaaka e le tlwaedi
Mme ene semelo sa gagwe le sebono sa gagwe
ga se a tlwaelega
Hmmm! (Oohh!)
Ga ke itse gore nka mmitsa mang?
O je monate man!
O rata monate man!
Wa itobetsa man!
Eee, nka mo dira!
Nka mo dira gore..(Oohh!)
Wa tla a ba thulantshe ka ditlhogo,
Ke tshwere jalo Panyasa, Mmaiza, Pablo (Oohh!)
Ditlhogo tsa bona di a opa, di bokete, right!
Re ko monateng, ke nna o, ke tsamaya le ene re
ko ..
Monateng..jaaka go le monate jaana! (Oohh!)
Ke batla go mo dira!
Ke batla go mo dira gore, e re ka moso, ga a
gata dikgato, a ba a gata dikgato..(Oohh!)
Go manate man! Go monate man! (Go monate
man! )
Ga o kgona go mo dira, o ja monate, re
tsamaya, Ja! (Oohh!)
Ba ba tshwanang le rona jaana, ba ntsha
dikgang tse di tshwanang le tse!
Ee! Nka mo dira!
Nka mo dira gore, a ratane leka mokgwa o.ke
mo dirang ka gone! (Oohh!)
Nka mo dira gore, e re ga re dutse jaana, gole
monate jaaka gole monate jaana,
A ba a shebile nna fela..ka gore nna. (Oohh!)
Nka mo dira man!, nka mo dira gore, majita a
thule diroboto man!
Nka mo dira gore marukgwe a emelle fo pele
(Oohh!)
Leina la gagwe ke..o tsamaya ka dibeke tse di.o
palama dikoloi tse di(Oohh!)
O rata monate, ga ke re wa bona.ke raya gore
nka mo dira gore,
Monate e nne oo elelang jaaka mashwi a
dinotshe (Oohh!)
Bona, ga o rata monate, e key a rona e!
Oohh! Aahh! Oohh!


text:
DIKGANG
Philippines
Setsokotsane se se Maatla Haiyan se Ripitla Bogare Jwa Philippines
Setsokotsane se se maswe se bolaile batho le go senya dilo. Basupi ba ga Jehofa ba dirisana le balaodi ba mo lefelong la kotsi go thusa batho ba ba amegileng.
Tsa Bosheng: Basupi ba ga Jehofa ba Rulaganya Tiro ya Namolo Morago ga Setsokotsane se se Maatla
Tiro ya namolo e tsweletse kwa Philippines. Tiro eno e akaretsa thuso ya baithaopi le dilwana tsa ditone di feta 190.
Philippines e Kgautlhantswe ke Setsokotsane Bopha
Ka Sedimonthole 4, 2012, Setsokotsane Bopha se bolaile batho ba feta 1 000 mme ba feta 970 000 ba ntshitswe mo lefelong leno. Basupi ba ga Jehofa ba thusa batho ka dilwana tsa namolo.


text:
Thuto 7
Dipokano Tsa Rona di Tshwarwa Jang?
Kwa dipokanong tsa Bakeresete ba bogologolo go ne go opelwa, go rapelwa, go balwa e bile go ithutiwa Dikwalo. Go ne go sa dirwe dingwao dipe. (1 Bakorintha 14:26) O ka solofela se se tshwanang le kwa dipokanong tsa rona.
Se se rutiwang se theilwe mo Baebeleng e bile se re solegela molemo. Ka mafelobeke, diphuthego di a kopana go reetsa puo ya Baebele ya metsotso e le 30 e e tlhalosang kafa Dikwalo di re thusang ka gone mo botshelong le kafa di tlhalosang ka gone se se diregang mo motlheng wa rona. Rotlhe re kgothalediwa go leba mo Dibaebeleng tsa rona fa go ntse go balwa. Morago ga puo eo, go na le Thuto ya “Tora ya Tebelo” e e tsayang ura, e mo go yone maloko a phuthego a nnang le seabe mo setlhogong se se tswang mo makasineng o o ithutiwang wa Tora ya Tebelo. Thuto eno e re thusa go dirisa kaelo ya Baebele mo matshelong a rona. Mo diphuthegong tsotlhe tse di fetang 100 000 lefatshe ka bophara, go ithutiwa one makasine oo.
Re thusiwa go tokafatsa bokgoni jwa rona jwa go ruta. Re na le pokano e nngwe gape ya thulaganyo e e nang le dikarolo di le tharo, e e tshwarwang maitseboa mangwe mo gare ga beke. Go simololwa ka Thuto ya Baebele ya Phuthego e e tsayang metsotso e le 30. Thuto eo ke motlotlo wa dipotso le dikarabo o o re thusang go tlhaloganya melaometheo ya Dikwalo le boporofeti jwa Baebele. Go tswa foo go nna le thuto ya Sekolo sa Bodiredi sa Puso ya Modimo e e tsayang metsotso e le 30. Thuto eo e simolola ka motlotlo wa karolo nngwe e e mo Baebeleng e phuthego e setseng e e badile. Baithuti ba ba ikwadisitseng mo sekolong ba neela dipuisano tse dikhutshwane. Go na le mogakolodi yo o ba reetsang ka kelotlhoko gore a kgone go ba thusa go tokafatsa bokgoni jwa bone jwa go bala le go bua. (1 Timotheo 4:13) Kwa bofelong go nna le Pokano ya Tirelo e e tsayang metsotso e le 30. Mo go yone go nna le dipuo, dipuisano le dipotsolotso tse mo go tsone re ithutang kafa re ka rutang ba bangwe Baebele ka gone.
Fa o nna teng kwa dipokanong tsa rona, ga go pelaelo gore o tla kgatlhiwa ke thuto ya Baebele ya maemo a a kwa godimo e o tla e amogelang.—Isaia 54:13.
Ke eng se o ka solofelang go se utlwa kwa dipokanong tsa Basupi ba ga Jehofa?
Mo dipokanong tsa rona tse di tshwarwang beke le beke, ke efe mo go tsone e o ka ratang go nna teng kwa go yone?


text:
Ke Eng fa Jesu a Bidiwa Morwa Modimo?
Karabo ya Baebele
Modimo ga a na mosadi wa mmatota yo a ileng a nna le bana le ene. Mme gone ke Mmopi wa dilo tsotlhe tse di tshelang. (Tshenolo 4:11) Ka gone, motho wa ntlha yo Modimo a ileng a mmopa e bong Adame, o bidiwa “
morwa Modimo.” (Luke 3:38) Ka tsela e e tshwanang, Baebele e ruta gore Jesu o ne a bopiwa ke Modimo. Ka jalo gape Jesu o bidiwa “
Morwa Modimo.”—Johane 1:49.
Modimo o ne a bopa Jesu pele ga a bopa Adame. Moaposetoloi Paulo o ile a kwala jaana ka Jesu: “
Ke setshwano sa Modimo yo o sa bonaleng, leitibolo la popo yotlhe.” (Bakolosa 1:15) Botshelo jwa ga Jesu bo simologile bogologolo le pele a tsholelwa mo bojelong jwa diruiwa kwa Bethelehema. Tota e bile, Baebele ya re ke “
yo o simologileng mo metlheng ya bogologolo, mo metlheng e e se nang tshimologo.” (Mika 5:2) E re ka Jesu e le morwa wa motsalwapele wa Modimo, e ne e le sebopiwa sa moya kwa legodimong pele ga a tla go tsholwa e le motho mo lefatsheng. Ene ka boene o ile a re: “
Ke fologile kwa legodimong.”—Johane 6:38; 8:23.


text:
Motse wa Shoshong
Shoshong ke motse yo o bonwang mo lefatsheng laBotswana, ke motse wa pele wa Bamangwato.
Contents
Kwa motse o leng teng[baakanya | edit source]
Shoshong o bonwa fagare ga latitude-22.95, longitude-26.48 mo kgaolong ya legare, dikilometara dile makgolo a mararo le masome a mabedi ale kwa bokoni jwa bokoni botlhaba jwa toropo ya Mafikeng a le dikilometara dile masome a mane le bofera bobedi jwa seporo se se gokaganyang toropo ya Kapa(Cape Town) le ya Bulawayo. Go ya kwa motseng yo o tsamaya dikhilomethara dile masome a mane o ya kwa Bophirima gotswa mo motseng wa Mahalapye. Motse yo o kanna dikgato dile dikete tse tharo(3 000ft) kgotsa di metara dile makgolo a ferang bongwe le lesome(910 m) kwa godimo ga lewatle mo mokgatsheng wa shoshong (shoshong valley) yo o tshwaraganyeng le noka ya Limpopo. Metse e e bapileng le motes wa Shoshong ke Tobela, Ikongwe, Kalamare, Mmutlane le Mosolotshane.
O tlhalosiwa fa ele motes yo o mogote gape o nale mantswe a mantsi. O kgona go nna le dipula tsi di tona ka paka ya selemo, mo motseng yo go nna gole diphefo bontsi jwa nako. O ageletswe ke dithaba tse dintsi tse dikgomo di fulang mogo tsone.
Ditso[baakanya | edit source]
Motse yo o simologile e le wa morafe wa baphaleng (Tlou and Campbell 1997; A.M. Chebanne and K.C. Monaka 2008), ba e riling morago ba fitlelwa ke bangwato ba bane ba le ka fa tlase ga taolo ya ga kgosi sekgoma wa ntlha (Sekgoma I) ka dingwaga tsa bo 1850. Go ya ka beng ba motse kgosi ya baphaleng e tsere bangwato gotswa ko Mosu ko baneng ba tshwengwa le go tlhaselwa kgapetsa bogolo jang ke Morafe wa Batebele. motse yo fa o leng teng gone go tlhophilwe ka gone go le motlhofo go itshireletsa kgatlhanong le morafe wa Matebele Go bo e ne e le motse wa bokopanelo jwa papadisanyo go tsweng borwa gape le botlhaba o ne o tsewa o le botlhokwa ke bautolodi (ba akaretsa David Livingstone) gape le barekisi mo borwa-bgare jwa Aferika. Lefelo la barongwa la London Missionary Society (le eteletse pele ka lobaka le leleele ka lefelo la Hermannsburg Lutheran Missionary Society) le le simolodisitsweng ka ngwaga wa 1862. Ka ngwaga wa 1875, Kgosi Sekgoma o ne a gokgodisetswa ke morwae wa tumelo ya sekeresete (moragonyan ya nna Khama wa boraro. Ka ngwaga wa 1885 (ka nako ya kitsiso ya British protectorate of Bechuanaland) Shoshong o ne a nale banni ba le 20,000 go ya kwa go 30,000, go akaretswa ba kwa ga mmamosadinyana ba le masome a mabedi.
Mosepel wa go ya kwa Phalapye[baakanya | edit source]
Ka ngwaga wa 1880 motse yo o setse o nale dingwaga tse masome a mane o le teng e bile ele motse o yo o godileng, gone ga simolola go nna sekaka le tlaelo ya metse motse one o bona metsi mo motsweding ole mongwafela leswe le lone lene le setse le le lentsi. But it become a 'Desert Cit Ka lebaka la tlhaelo ya metsi khama le batho ba gagwe bane ba fudugela kwa motseng wa phalatswe/phalapye motse yo o dikilometara tse di herang bobedi kwa bokoni botlhaba jwa motseng wa shoshong magare ga dingwaga tsa 1888 le 1889 kwa e riling morago ba bo ba fetela kwa motseng wa serowe yo oleng kwa bokoni Bophirima jwa phalapye. . Fela jaaka shoshong metse e le yone ene e agilwe mo mekgatŠheng ee tsamaelang kwa Limpopo. Gore kgama a kgone go fuduga mo lifelong le le le neng le sireletsegile one a itshwaragantse le bag a mma mosadinyana ba ban eng ba ipaakanyetsa go lefatshe la mashona le matebele.
ba ntse ba le kwa phalapye ka ngwaga wa 1898 tlhaelo ya metsi e ne ya nna teng mme khama one a busetsa bangwe ba batho ba gagwe kwa shoshong. Baphaleng ba boile ka ngwaga wa 1900 bakaa bone ba boile ka ngwaga wa 1902, motse mogolo one wa fudusediwa kwa serowe. Fa go ntsiwa boka ya kitso e eneng e bidiwa Encyclopædia Britannica ka ngwaga wa 1911 palo ya batho mo motseng wa shoshong ene e le makgolo a herang bobedi.
Shoshong mo bogampienong[baakanya | edit source]
Goya ka palo ya batho ya ngwaga wa 2001 palo ya batho mo shoshong le metse ee mabapi e ne e tsamaya kwa go diketse di lesome le motso lekgolo le masome a supa le borataro, fa ba ba mo shoshong bale dikete dile supa makgolo ale mane le masome a herang bongwe.
Dipadi tse dingwe.[baakanya | edit source]
- The Abandonment of Phalatswe 1998 Paper by Neil Parsons, University of Botswana History Department
- Ba office ya palo ya matlo lebatho ya ngwaga wa 2001
Template:Botswana largest cities


text:
ANC e Latlhile Seaparwelwa Khemo Sa Sone! Ba Bolaile Babereki!
Bathapi le boradipolitiki ba molato! Ba tshwanetse go emisa mapodisi go dira dilo tse di sa siamang.
Molaotheo o tshepisitse ditokelo tsa dipolotiki le tekatekano. Go a bonagala gore boradipolotiki le bathapi ba dira ka mo ba ratang ka teng. Ba tshameka ka batho. Seo se bonagetse ka nako eo mapodisi a bolaileng badiri bao ba neng ba dirile ditshupetso kwa moepong wa Lonmin Marikana.
ANC E LATLHILE SEAPARWELWA KHEMO SA SONE! BA BOLAILE BABEREKI!
Bathapi le boradipolitiki ba molato! Ba tshwanetse go emisa mapodisi go dira dilo tse di sa siamang.>
Ga gona molao, ga gona Kigali. Ga go na Zuma, ga go na Malema, ga go na LONMIN!
Molaotheo o tshepisitse ditokelo tsa dipolotiki le tekatekano. Go a bonagala gore boradipolotiki le bathapi ba dira ka mo ba ratang ka teng. Ba tshameka ka batho. Seo se bonagetse ka nako eo mapodisi a bolaileng badiri bao ba neng ba dirile ditshupetso kwa moepong wa Lonmin Marikana.
DITOKELO TSA GA MANG?
Batho re tshwanetse go bona bonnete: mokgatlo wa ANC le bathapi ba laola:
Thulaganyo ena, e thusa batho ba ba humileng le ba bonatla go nna bonatla thata : batho ba ba berekang le ba bahumanege ba boga. Garena tshireletso, o a bereka mme ga o tshele sentle , ditlhwatlhwa tsa dijo di ya godimo.Motlakase wa ga Eskom o a tura! Re tshwaneste go duela? Ka eng? Mme ga re kena ntwa e kgolo, re a thuntsiwa.
ANC/MMUSO+BATHAPI/DIGOLAGANYE
Mmuso o dirisa mapodisi go betsa batho ba gwanta bantsha ditletlebo tsa bona. Ke ditokela tsa rona re tshela motshotlegong jaanong relwa kgathanong le mmuso le borakgwebo (Lonmin).
Re a didimantswa ka marumo.
Ntlha re sa dumalane kontle ga pelaelo le ditiro tsa babereki ko Marikana, re nna fela re eme nokeng batlhoki le babereki ba ba kobo dikhutswane kgatlhanong le mmuso.
ANCYL = ANC = POLAO YA MARIKANA
ANC ba re batla fetola dilo tse di diragalang. Ka gore go ne go na le dingongorego ka di puso tsa National Party (NP). NP e ne e bolaile babereki. Jannong, ANC le bone ba bolaile ba bereki. ANCYL ba ne ba sa tshwanela go sekisa mapodisi go bolaya batho (bona statement 17August 2012).
Malema le babereki ba ba lelekweling ko ANCYL ba batla go dirisa dintlha tse, go boela ko ANC-go huma le go bua maka. Mme, diatla tsa ANC di na le madi.
Gompieno le ga nako e setse e fetile, babereki ba ANCYL ba batla tjhelete mme ga ba batle batho ba ne le kgololosego.
BOJANOSI? GARE BO BATLE
“Capitalism” ke mokgwa o gatellang le go dirisa botlhaswa mo bathong ba bantsho, “Coloureds” le “Indians” ba ba dirang, ba gatelelwa ka lefa la mmuso wa kgatelelo (apartheid) ke mapodisa le bathapi malatsi otlhe.
(Makgowa ba ba dirang le bona ba gatelelwa).
PUSO YA BABEREKI E SENG YA MMUSO
ANCYL e dirisa dipolao tsa kwa Marikana go ANC e dire puso e mo tlase ga mmuso. Mme Marikana e bontsha bonnete ba mmuso, ga gore sepe gore ke lekoko lefe: mapodisa a bloya go thusa batho ba ba humileng.
Taola ya babereki ga e reye gore go buse bathapi le bo rapolitiki e raya gore go buse batho.
MAPODISE GA BA KA KE BA FETOGA
Tiro ya mapodisi ke go gatelela le go didimalatsa babereki le bahumanege. Bothata bo ka se lokisiwe ke (dikomisinare) jaaka batho ba akanya.
Botsa losika la ga Andries Tatane. Ditlhopo di kase fetole sepe. Gopola: Sharpeville 1960, Soweto 1976, Uitenhage 1985, Michael Makabane ka 2000, babereki ba SAMWU ka2009, Andries Tatane ka 2011… Marikana ka mgwaga wa 2012. Batho ba le masomepedi tlhano ba bolailwe ka ngwana wa 2000 pele ga Marikana.
MATLA A BATHO ESENG DITLHOPO LE MEKGATLO YA DIPOLOTIKI
Lebelela kwa Marikana. Ditlhopo ga di fetole sepe.
Go tsena mmuso le dipolitiki ga se go fetola dilo. Go tlhopa motho o mongwe mo boemong ba ga Jacob Zuma gase phetogo.
Go tlhopa mokgatlo o montŝha wa dipolitiki - le wa “molema” le wa “babereki” ga go thuse.
LEKGOTLA LA BABEREKI: TSOGANG
Makgotla a Marikana le NUM le AMCU di wetse mo lerabeng la borapolitiki le bathapi. Ba ne ba lwana mme ba ne ba tshwanetse go lwa le sera. Kopano ke matla: ga go a tshwanela go kgaogana re laolwa. Babereki ba mo lefatsheng kopanang!Dinaga le merafe kopanang!
Emisa kgolagano! COSATU ga e tshwanetse go dira le ANC.
ANARCHISM = GO IPUSA GA BATHO = COUNTERPOWER
Ke nako ya gore re fetole tsamaiso ya bathapi/mmuso ka puso ya batho. Se, seraya gore re batla babereki/baagi ba buse gotswa kwa tlase go ya kwa godimo. Re batla tokologo ya ba bereki ba ba ipusang le baagi. Ga re se batla puso e e re thunsta jaaka dintja re batla go ipusa.
THARABOLLO: KGOLOLOSEGO YA BATHO!
RE YA LETLHOKA: SE VONTENG KOPANANG A RE TSHWARAGANENG!
Fa o dumelana le dikakanyo kgotsa o batla go itse ka anarchism: nomoro ya mogala ke: 072 399 0912 kgotsa zacf@riseup.net
Ethagiswa ke: Tokologo Anarchist Collective, Zabalaza Anarchist Communist Front le Inkululeko Wits Anarchist Collective.
This page has not been translated into Português yet.
This page can be viewed inEnglish Italiano Deutsch


text:
Re ka Bona Kae Dikarabo Tsa Dipotso Tse di Botlhokwa ka Botshelo?
A re ka bona dikarabo mo . . .
saenseng?
filosofing?
Baebeleng?
MOKWADI MONGWE WA BAEBELE O NE A RAYA MODIMO A RE
“Ntira gore ke tlhaloganye . . . Lefoko la gago ke boammaaruri.”—Pesalema 119:144, 160, Thanolo ya Lefatshe le Lesha.
Baebele e araba dipotso tsa batho ba le dimilionemilione.
A o ka rata go nna mongwe wa bone?
Web site ya jw.org/tn e ka go thusa.
BALA tshedimosetso eno mo Internet
LEBELELA dibidio tse di theilweng mo Baebeleng
ITSEELE dikgatiso tseno
KE EFE YA DIPOTSO TSENO TSE DI BOTLHOKWA E E GO AMANG THATA?
Bona dikarabo tsa Baebele tsa dipotso tseno mo jw.org/tn.
(Ya kwa DITHUTO TSA BAEBELE › DIKARABO TSA DIPOTSO TSA BAEBELE)


text:
Tags - free bhool na jaana o jane jaana, bhool na jaana o jane jaana mp3 downloads, mp3skull bhool na jaana o jane jaana, mp3chief bhool na jaana o jane jaana, songspk bhool na jaana o jane jaana, bhool na jaana o jane jaana airmp3, djmaza bhool na jaana o jane jaana, indiamp3 bhool na jaana o jane jaana, hulkshare bhool na jaana o jane jaana, bhool na jaana o jane jaana torrent download, songslover.pk bhool na jaana o jane jaana, bhool na jaana o jane jaana mp3 download link , mp3hungama bhool na jaana o jane jaana
webmusic | indiamp3 | djmaza | thepiratebay | pagalworld | mp3truck | mp3skull | songs.pk | torrentz | stafaband


text:
Polelo 49: Letsatsi le Ema le sa Sute
BONA Joshua. O ntse a re: ‘Letsatsi, ema o sa sute!’ Mme letsatsi le ema le sa sute. Le ema fela mo gare ga loapi letsatsi lotlhe. Jehofa ke ene a dirang gore le eme! Mme gone, a re bone gore ke ka ntlha yang fa Joshua a batla gore letsatsi le nne le ntse le tlhabile.
Fa dikgosi tse tlhano tse di bosula tsa mo nageng ya Kanana di simolola go lwa le Bagibeone, ba roma monna mongwe gore a ye go kopa thuso kwa go Joshua. O mo raya a re: ‘Tla kwa go rona ka bonako! Re boloke! Dikgosi tsotlhe mo kgaolong e e dithaba di tlile go lwa le batlhanka ba gago.’
Gone fela foo, Joshua le batlhabani ba gagwe ba a tsamaya. Ba lala ba tsamaya bosigo jotlhe. Fa ba goroga kwa Gibeone, masole a dikgosi tse tlhano a a tshoga mme a simolola go tshaba. Ka jalo, Jehofa o dira gore go ne matlapa a magolo a sefako go tswa kwa loaping, mme masole a a bolaiwang ke sefako, a mantsi go feta a a bolailweng ke batlhabani ba ga Joshua.
Joshua o bona gore letsatsi le tloga le phirima. Go tla fifala, mme bontsi jwa masole a dikgosi tse tlhano tse di bosula a tla tshaba. Ke sone se Joshua a rapelang Jehofa a re: ‘Letsatsi, ema o sa sute!’ Mme fa letsatsi le nna le ntse le tlhabile, Baiseraele ba kgona go lwa go fitlha ba fenya.
Go na le dikgosi tse dingwe tse dintsi tse di sa siamang mo Kanana tse di tlhoileng batho ba Modimo. Go tsaya Joshua le batlhabani ba gagwe mo e ka nnang dingwaga di le thataro go fenya dikgosi di le 31 mo lefatsheng leo. Fa ba sena go gapa lefatshe, Joshua o tlhomamisa gore naga ya Kanana e abelwa ditso tse di sa ntseng di tlhoka lefatshe.
Go feta dingwaga di le dintsintsi, mme kgabagare Joshua o a swa a le dingwaga di le 110. Fa ene le ditsala tsa gagwe ba sa ntse ba tshela, batho ba ikobela Jehofa. Mme fa banna bano ba ba molemo ba swa, batho ba simolola go dira dilo tse di bosula mme ba tsena mo mathateng. Ka nako eo, ke gone ba batlang gore Modimo a ba thuse.
Joshua 10:6-15; 12:7-24; 14:1-5; Baatlhodi 2:8-13.
Dipotso
- Mo setshwantshong seno, Joshua a reng, mme ke eng fa a bua jalo?
- Jehofa o thusa Joshua le batlhabani ba gagwe jang?
- Joshua o fenya dikgosi tse kae tse e leng baba ba bone, mme go tsaya lobaka lo lo kae?
- Ke ka ntlha yang fa Joshua a kgaoganya lefatshe la Kanana?
- Joshua o swa a le dingwaga tse kae, mme batho ba diragalelwa ke eng morago ga moo?
Dipotso tse di oketsegileng
- Bala Joshua 10:6-15.
Re na le tsholofelo efe gompieno ka ntlha ya go itse gore Jehofa o ne a dira gore letsatsi le ngwedi di eme di sa sute go thusa Baiseraele? (Josh. 10:8, 10, 12, 13; Pes. 18:3; Dia. 18:10)
- Bala Joshua 12:7-24.
Ke mang yo tota a neng a fenya dikgosi tse 31 kwa Kanana, mme ke eng fa seno se le botlhokwa mo go rona gompieno? (Josh. 12:7; 24:11-13; Dute. 31:8; Luke 21:9, 25-28)
- Bala Joshua 14:1-5.
Ditso tsa Iseraele di ne tsa kgaoganyediwa lefatshe jang, mme seno se supa eng malebana le boswa jo re tla nnang le jone kwa Paradaiseng? (Josh. 14:2; Isa. 65:21; Esek. 47:21-23; 1 Bakor. 14:33)
- Bala Baatlhodi 2:8-13.
Jaaka Joshua kwa Iseraele, ke mang gompieno yo e leng thibelo kgatlhanong le botlhanogi? (Baatlh. 2:8, 10, 11; Math. 24:45-47; 2 Bathes. 2:3-6; Tito 1:7-9; Tshen. 1:1; 2:1, 2)


text:
GO NNA LE SEABE GA BAAGI
Ka ga rona
Yunibesiti ya Bokone-Bophirima ke karolo ya konokono ya baagi ba lefelo le e leng mo go lone. Re leka go ama porofense ya Bokone Bophirima ka tsela e e molemo mmogo le baagi ba yone ka ditsela tse di farologaneng. Seno se akaretsa go ithaopela go dira diporojeke mo baaging ba lefelo le yunibesiti e leng mo go lone, go thua ka ditshwetso tse di dirwang ke ditlamo, tse di amang baagi le go dira patlisiso e e fetolang matshelo a batho. Re dira gaufi thata le makgotla-toropo le ditlamo tse dingwe go bona gore re ka thusa jang gore botlhe ba nne le botsogo jo bo siameng.
Re inaakanya le batho ba bantsi ba ba farologaneng le mekgatlho mo Mafikeng, Potchefstroom le kwa Khutlongtharo ya Lekwa, le mo kgaolong, mo nageng yotlhe le kwa dinageng di sele. Dilo tse re di dirang di akarets adikolo, puso le ditlhopha tse di re kgatlhang ka tsela e e kgethegileng.
Go nna le seabe ga baagi go tlhalosiwa e le ditiro tsa tlhabololo mo baaging tse badiri le baithuti ba Yunibesiti ba di dirang go tokafatsa seemo sa ditheo tse di tlhokang tsa batho mo sethabeng le/kgotsa batho ka bongwe. Le fa gone ka dinako tse dingwe yunibesiti e dira matsholo a go koleka madi gore e thuse go duelela ditiro, kgotsa le fa e duedisa dituediso tse di kwa tlase tsa go duelela ditshenyegelo tsa ka tlhamalalo tsa porojeke, ga e gwebe ka ditiro tse di dirwang ke baagi fa ba nna le seabe mo diporojekeng tseno. Ka mafoko a mangwe, YBB ga e leke go dira porofete ka madi a baagi ba ba nnang le seabe mo ditirong tseno.
Ditiro tsa bone di akaretsa:
* Tirelosethaba, jaaka Tikatikwe ya Saense, diporojeke tsa HIV/AIDS, RAG ya Bathuti, ditliliniki tsa Molao le diporojeke tse dintsi tse di amanang le go dira patlisiso.
* Ditiro tsa tlhabololo malebana le go ngokela batho tirong, jaaka ya Saense, Boenjenere le dibeke tsa metshameko, mmogo le ditiro tsa setso.
* Ditirelo tsa seporofeenale tsa bogakolodi, tse di akaretsang patlisiso le kgakololo ya seporofeenale e e newang puso ya selegae, ya porofense le ya bosethaba.
* Ditiro tse di thusitsweng ka madi tsa tlhabololo, tse di akaretsang go katisetsa baithuti ba ba ithutelang booki go dira ditekeletso, bodirelo-loago, go ruta jalo le jalo.
Lenaanethalo le le fa tlase le tlhagisa palo ya diporojeke tsa setlhopha sengwe le sengwe.
*Molaetsa wa Mokaedi wa Setheo: Go Nna le Seabe ga Baagi
Gore re diragatse maikarabelo a re a rwesitsweng, rotlhe re tlhoka go gola semoyeng mme kgolo eno e ka direga fa fela re re ntsha bojotlhe jwa rona. Diyunibesiti di na le tlhotlheletso e e nonofileng e bile ke tsone baeteledipele ba ba tlisang diphetogo mo sethabeng. Jaaka fa Rre Mandela a kile a bua: “Thuto ke sebetsa se se nonfileng go di gaisa tsotlhe se o ka se dirisang go fetola lefatshe."
Selo se Ofisi ya Go Nna le Seabe le Baagi e tshwenyegang thata ka sone ke go thusa sethaba sa rona ka go rotloetsa, go se tlhabololo le go ema nokeng. Re thusa baagi ba rona ka ditsela tse di dirang gore ba re ikanye e bile re naya batho le mekgatlho tsholofelo ya go tla mo go ronafa ba tlhoka thuso.
Go solegela batho molemo ga se fela go ba direla ditiro tse di molemo; ke kgang ya go dirisa bokgoni jwa rona ka mokgwa o moa wa go dira dilo gore dilo di tokafale ka tsela e e gatelang pele mo sethabeng. Fa re dirisa ditsompelo tsa rona, re dirisa mokgwa wa go rotloetsa go rutwa ga dirutwa tse di sa tshwaneng tse di tswakaneng. Gape re solofela gore re tla tswelela pele go atolosa maiteko a rona mo Aforika Borwa le mo kgaolong - mme re solegele batho molemo ka go diragatsa maikarabelo a re a rwesitsweng le go bontsha botlhe kutlwelobotlhoko, tlotlo le go ba naya kitso.
Ofisi ya Go Nna le Seabe ga Baagi e lebogela thata thuso nngwe le nngwe go tla go fitlha jaanong. Re rotloetsa badiri ka rona le ba ba ntseng ba re thusa go ikgolaganya le rona ka tiro epe ela ya go nna le seabe ga baagi gore re nne mmogo mo go tlhomamiseng gore YBB e nna setlamo se batho ba se tlhophang mo gare ga tse di nnang le seabe mo baaging.
Mohumagatsana Beatrix Bouwman
Mmenejara wa: Go Nna le Seabe ga Baagi


text:
Shukriya Lyrics - Jannat (2010).
Shukriya
Song Duration: 4:31
Meri zindagi mein aane ka shukriya Bewajaah jaane ka shukriya Meri zindagi mein aane ka shukriya Bewajaah jaane ka shukriya Rango se mil jaane ko Roshni dikhane ka Aasman chuu jaane ka shukriya Mere khwabo se mil jaane ka shukriya Lehro mein beh jaane ka shukriya Rango se mil jaane ka Aasman chuu jaane ka Mera naam ghunghunaane ka shukriya Meri raza shuljaane ka shukriya Baaho mein so jane ka shukriya Meri zindgi mein aane ka shukriya Bewajaah jaane ka shukriya Aasmaano ke baar baar badalo se Jaane kaise tum mile Aasmaano ke baar baar badalo se Jaane kaise tum mile Aasmaano ke baar baar badalo se Jaane kaise tum mile Aasmaano ke baar baar badalo se Jaane kaise tum mile.
Total views : 151
(No Ratings Yet)


text:
TSOGANG! JANUARY 2014
Web Site e e Tlhomologileng
A o ka rata go tlhaloganya Baebele botoka kgotsa go tokafatsa botshelo jwa lelapa la gago? A o mosha yo o tlhokang kgakololo? Web site ya rona ya semolao e na le kgakololo e e lebaneng mongwe le mongwe.
Web Site e e Tlhomologileng
Itlwaelanye le web site ya rona mme o bone kafa wena le lelapa la gago lo ka solegelwang molemo ka gone ke botlhale jo bo sa felelweng ke nako jo bo mo Baebeleng.
Ditiragalo Tsa Lefatshe
E bua ka: ditshwanelo tsa bana mo dinageng tsa Afrika tse di kwa borwa jwa Sahara, go boifa go kgerisiwa mo Internet kwa Italy le go oketsega ga basha ba ba sa batleng go tlhatlosiwa mo ditirong kwa Japane.
Moithuti wa Ditshedi Tse Dinnyennye o Tlhalosa Tumelo ya Gagwe
Tsela e e neng e sa lebelelwa e dikhemikale tse di mo diseleng di raraaneng ka yone e ne ya dira gore Feng-Ling Yang, moitsesaense wa kwa Taiwan, a se tlhole a dumela gore ditshedi di iphetogetse ka botsone go nna tse dingwe. Ka ntlha yang?
Tsela ya go Emelana le Kgatelelo ya Dithaka
Kgatelelo ya dithaka e ka dira gore batho ba ba siameng ba dire dilo tse di bosula. Ke eng se o tshwanetseng go se itse ka yone, mme o ka emelana le yone jang?
Popo
Baebele e bua ka “malatsi” a le marataro a Modimo a bopileng ditshedi ka one. A e ne e le malatsi a diura di le 24?
Go Etela Italy
Italy e itsege ka hisitori ya yone, bontle le batho ba yone ba ba ratang batho. Utlwa mo go oketsegileng ka naga eno le tiro ya Basupi ba ga Jehofa koo.
Bokgoni Jwa Segokgo Jwa go Dira Sekgomaretsi
Bobi jwa segokgo bo a nonofa fa go tlhokega gape ga bo nonofe fa go sa tlhokege. Utlwa gore jang mme ka ntlha yang.


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.0 billion (ditshupo tsa ngwaga wa 2009), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
Thekiso ya Dinaka tsa Ditlou mo Aferika[baakanya | edit source]
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
Polokelo ya madi ya lefatshe la Windhoek
Bank Windhoek Limited , e e itsegeng ka leina la polokelo ya Windhoek , ke polokelo ya madi ya kgwebo mo Namibia. Ke ngwe ya tse di botlhano tse di letleletsweng go direla mo lefatsheng leo ke {0) polokelo ya madi ya lefatshe la Namibia, balaodi bagolo ba molao wa go go boloka madi.[1]
Contents
Tshedimosetso[baakanya | edit source]
Polokelo ya madi ya Windhoek ke baabi ba dithuso tsa madi ba batona mo lefatsheng la Namibia. Template:Asof, polokelo eo ke yone ya bobedi e tona mo lefatsheng la Namibia , e e itebagantseng le go tlhomamisa dithoto, tse di ka lopang US$2.08 billion.[2] Polokelo e e fa batho dithuso ka mefutla ka go farologana, go ya kwa dikgwebong tse di potlana go ya kwa go tse di kgolwane (SMEs) gape le tsone dikgwebo tse ditona tota. Dithuso di akaretsa dipolokelo tsa dikgwebo, dipolokelo tsa dikgwebo tse ditona, dipapadisanyo tsa madi, dithuso tsa kadimo ya madi and le gone go aba madi mo makgotlaneng, le tse dingwe fela jalo.[3]
Mong Wa Yone[baakanya | edit source]
Polokelo ya Windhoekke bontlha bongwe jo bo feletseng jwa Bank Windhoek Holdings Limited (BWHL). BWHLka boyone ke bontlha bongwe le yone jwa Capricorn Investment Holdings (CIH),e e atswang selekanyo sa 73% mo BWHL. Capricorn ke kompone e tona e e nang le dikatso tse di nametsang mo mafatsheng a mararo a a mo kgaolong ya Borwa jwa Aferika ebong: Botswana, Namibia le Zambia.
Ka Phukwi ngwaga wa 2010, Polokelo ya Namibia (BON), batlhami ba melao ya go boloka madi ba ne ba ikgatlholosa kopo ya ba lekgotla la dipolokelo tsa madi la Aferika Borwa ya Absa Group go tsaya selekanyo sa 70% tsa go kopanela dipeeletso mo Capricorn Investment Holdings. BON ba ne ba tlhalosa gore 0}Absa e ne e ka nna ya amogela kitsiso ya go letlelelwa ka melawana ya bone.[4]
Palo ya dipolokelo tsa bontlha bongwe jwa CIH e kwadilwe fa tlase.
Go Lomagana Ga Mokgatlho[baakanya | edit source]
Capricorn Investment Holdings e na le maloko a mangwe a a dirang le madi ka bogotlhe kgotsa a mo go one karolo ya one e dirang le tsa madi, go akaretsa :[5]
- Namibia
- Bank Windhoek Holdings Limited - e nang le dishere tsa dipesente dile masome ale supa le boraro
- Bank Windhoek Limited - e nang le dishere tsa dipesente dile masome ale supa le boraro (73%)
- BW finance Limited - e nang le dishere tsa dipesente dile masome ale supa le boraro (73%)
- Welwitschia Nammic Insurance Brokers Limited -e nang le dishere tsa dipesente dile masome a matlhano le borataro le sephatlo sa bosupa (56.7%)
- Namib Bou Limited -e nang le dishere dile dipesente tsa masome ale supa le boraro
- Santam Namibia Limited -e nang le dishere tsa dipesente dile lesome le borobabobedi le boraro (18.3%)
- Sanlam Namibia Holdings Limited - e nang le dishere tsa dipesente dile masome a mabedi le bongwe le sephatlho(21.5%)
- Nammic Financial Services Holdings - e nang le dishere tsa dipesente dile lekgolo
- GH Group Employee Share Trust - e nang le dishere tsa dipesente dile lesome le borataro le bone (16.4%)
- Botswana
- Capricorn Investment Holdings (Botswana) Limited - e nang le dikatso tsa dipesente dile masome a borobabongwe le bone (94.9%)
- Bank Gaborone Limited - e le yone e nang le dikatso tsa dipesente dile masome a borobabongwe le bone (94.9%)
- Ellwood Insurance Brokers limited - e nang le dishere tsa dipesente dile masome a borobabongwe le bone tsa dipesente (94.9%)
- SmartSwitch Botswana Limited - e nang le dishere dile masome a mane le bosupa le sephatlho. (47.5%)
- Capricorn Asset Management Limited - e nang le dishere dile masome ale supa le botlhano gammogo le bobedi tsa dipesente (75.2%)
- Capricorn Capital Limited - e nang le dishere tsa dipesente dile lekgolo
- Cyan ES Limited - e nang le dishere tsa dipesente dile lekgolo
- Template:Country data Zambia Zambia
- Cavmont Capital Holdings Zambia Plc. - e nang le dishere tsa dipesente dile masome a mane le bone le botlhano(44.5%)
- Cavmont Capital Bank - e nang le dishere tsa dipesente dile masome a mane le bone le botlhano(44.5%)
Kgolagano ya makalana[baakanya | edit source]
Template:Asof, Polokelo ya madi ya Windhoek e tshegeditse kgolagano ya makalana a dipolokelo tsa madi a le masome a matlhano go kgabaganya Namibia. Mme se se tladiwa ke mafelo a kgolagano ya tiriso ya go tsaya madi ka karanta yo polokelo a le masome a boferabobedi le borataro a ATMs. [6]
Balaodi[baakanya | edit source]
Balaodi ba polokelo madi ya Windhoek go simolola ka Seetebosigo ngwaga wa 2010 ke: [7]
- Koos Brandt - modulasitulo
- Johan Swanepoel - mothusa modula setulo
- James Hill - Mokaedi mogolo
- Brian Black - Mokaedi
- Frans du Toit - Mokaedi
- Eric Knouwds - Mokaedi
- Gida Nakazibwe-Sekandi - Mokaedi
- Hellmut von Ludwiger - Mokwaledi wa Kompone
O ka tsibogela[baakanya | edit source]
- Itsholelo ya Namibia
- Polokelo madi ya Gaborone
- Maina a Dibanka tsa Namibia
Dikgoge tsa kwa ntle[baakanya | edit source]
- Tsebe kgolo ya palokelo madi ya Windhoek
- Polelo ka madi le polelo tsa ngwaga tsa polokelo madi ya Windhoek
Dipadi tse dingwe.[baakanya | edit source]
- ↑ List of Licensed Commercial Banks in Namibia
- ↑ Polokelo ya Windhoek e tsaya maemo a bobedi
- ↑ Thulaganyo ya dilo tsa polokelo ya Windhoek
- ↑ Kopo ya ba Absa e ikgatlholosiwa
- ↑ ikaego ya setlhopa sa Capricorn Investment Holdings
- ↑ kgolagano ya makalana a dipolokelo tsa Windhoek
- ↑ Baokamedi ba polokelo ya Windhoek


text:
MOTSHEGANONG 15, 2014
DIKGANG TSA LEFATSHE LOTLHE
Basupi ba ga Jehofa ba Itsise ka Motseletsele wa Dikopano Tsa Ditšhabatšhaba
NEW YORK—Basupi ba ga Jehofa ba itsisitse gore ba tla tshwara dikopano tsa ditšhabatšhaba tsa malatsi a mararo mo ditoropong dingwe go ralala lefatshe go tloga ka Seetebosigo 2014 go fitlha ka Ferikgong 2015. Motseletsele ono wa dikopano o tla simologa kwa United States mme morago ga moo o tswelele kwa Australia, Ecuador, Engelane, Gerika, Jeremane, Korea Borwa, Mexico le kwa Zimbabwe. Dikopano tseno tsa ditšhabatšhaba di tla nna ka nako e le nngwe le dikopano tsa tikologo tse di rulaganngwang ke Basupi ngwaga le ngwaga tse di tshwarelwang mo mafelong a mannye.
Mo dikopanong tseno tsa ditšhabatšhaba, go tla bo go na le baemedi ba ba tswang kwa dinageng tse dingwe mme gape mo go tse dingwe go tla bo go na le barongwa ba ba etileng. J. R. Brown, mmueledi wa Basupi ba ga Jehofa kwa ntlokgolo ya bone ya lefatshe lotlhe kwa Brooklyn, New York, o tshwaela jaana: “Dikopano tsa rona tsa ditšhabatšhaba ke ditiragalo tse di itumedisang le tse di kgatlhang tse motho a ka nnang gone kwa go tsone. Re akanya gore batho ba bangwe le bone ba tla itumelela ditiragalo tseno le rona fa re tla bo re kopane mmogo re le malapa le ditsala go itumelela se re solofelang gore e tla nna motseletsele wa dithulaganyo tse di tlhomologileng.”
Setlhogo sa motseletsele wa dikopano tseno ke, “Nnang lo Batle Pele Bogosi Jwa Modimo!” Rre Brown o tlhalosa gore “thulaganyo e tla gatelela kgangkgolo ya Baebele le dithuto tse pedi tsa konokono tse Basupi ba ga Jehofa ba di dumelang: gore Bogosi Jwa Modimo bo tlhomilwe ka 1914 le gore Jesu Keresete ke Kgosi ya Bogosi joo. Eleruri kopano eno e tla bo e tshwaya dingwaga di le 100 tsa go busa ga Bogosi Jwa Modimo.”
Basupi ba ipaakanyetsa letsholo le le tla nnang gone mo lefatsheng lotlhe la go laletsa baagelani ba bone kwa kopanong e e mo lefelong la bone. Jaaka go tlwaelegile kwa dipokanong tsa Basupi, go tsenwa mahala e bile ga go kitla go kopiwa dikoleke.
Matlha a a tlhomameng le mafelo a go tla tshwarelwang Dikopano Tsa 2014 Tsa “Nnang lo Batle Pele Bogosi Jwa Modimo!” a teng mo website ya semolao ya Basupi ba ga Jehofa ya jw.org/tn. Babegadikgang ba ka ikgolaganya le ofisi ya lekala ya Basupi ba ga Jehofa fa ba batla leina la mongwe yo o mo lefelong la kopano yo babegadikgang ba ka ikgolaganyang le ene fa ba batla go bega ka kopano eo.
Media Contact(s):
International: J. R. Brown, Office of Public Information, tel. +1 718 560 5000


text:
Buka ya Ngwaga ya Basupi ba ga Jehofa ya 2015
Bala ka tiro e Basupi ba ga Jehofa ba e fitlheletseng ka 2014 le ka hisitori ya bone kwa Dominican Republic.
Temana ya Ngwaga ya 2015
Temana ya rona ya ngwaga ke Pesalema 106:1: “Ntshetsang Jehofa ditebogo, gonne o molemo.”
Lekwalo le le Tswang Kwa Setlhopheng se se Laolang
Setlhopha se se Laolang se leboga bakaulengwe mo lefatsheng lotlhe ka ntlha ya tiro ya bone ya go nna le tumelo, tiro ya bonatla ya lorato le go nna le boitshoko.
Dintlhakgolo Tsa Ngwaga o o Fetileng
Ithute ka diphetogo tse phuthego ya rona e di dirileng tse di neng tsa diragatsa boporofeti jwa Baebele.
Go Rera le go Ruta mo Lefatsheng Lotlhe
Bona tshobokanyo ya tiro ya rona ka ngwaga wa tirelo wa 2014.
Dominican Republic
Itumelele go bala ka hisitori e e kgatlhang ya Basupi ba ga Jehofa kwa Dominican Republic.
Dingwaga di le Lekgolo Tse di Fetileng—1915
Basupi ba ga Jehofa ba ne ba itshokela jang diteko morago ga 1914?


text:
GO THUSA LELAPA | GO GODISA BANA
Fa Ngwana wa Gago a Bua Maaka
KGWETLHO
Morwao wa dingwaga di le tlhano o tshamekela mo phaposing e nngwe. * Ka tshoganyetso fela, o utlwa sengwe se thubega. O itlhaganelela go bona se se diregileng, o bo o mo fitlhela a eme go bapa le pitsana e e thubegileng ya malomo e e dirilweng ka letsopa. Sefatlhego sa gagwe se go bontsha gore o molato.
O botsa morwao jaana o tiisitse: “A ke wena o e thubileng?”
O araba jaana ka bonako: “Nnyaa Mama, ga se nna!”
Leno ga se lekgetlo la ntlha o lemoga gore morwao wa dingwaga tse tlhano o bua maaka. A o tshwanetse go tshwenyega?
SE O TSHWANETSENG GO SE ITSE
Maaka otlhe ga a siama. Baebele ya re Jehofa Modimo o tlhoile “loleme lo lo maaka.” (Diane 6:16, 17) Molao o o neng o neilwe Baiseraele o ne o na le ditaelo tse di kgalang motho ope fela yo o tsietsang yo mongwe.—Lefitiko 19:11, 12.
Mme gone, maaka ga a tshwane. Maaka mangwe ke a bopelotlhoi; a buiwa ka boikaelelo jwa go utlwisa ba bangwe botlhoko. Maaka a mangwe one a buiwa ka gonne motho a le mo kgatelelong, kgotsa gongwe a tila go tlhabisiwa ditlhong kgotsa kotlhao. (Genesise 18:12-15) Le fa maaka otlhe a sa siama, maaka a mangwe a masisi go feta a mangwe. Fa ngwana wa gago a bua maaka, akanyetsa dingwaga tsa gagwe le gore ke eng fa a sa bue boammaaruri.
O tshwanetse go baakanya bothata jono ngwana a sa le monnye. Dr. David Walsh a re: “Go botlhokwa thata gore o rute ngwana go bua boammaaruri segolobogolo fa go le thata gore a dire jalo. Botsala bo a nonofa fa batho ba ikanyega, maaka a dira gore ba se tlhole ba ikanyana.” *
O se ka wa tshoga. Fa ngwana wa gago a buile maaka, seo ga se kaye gore o simolola go tswa mo tseleng. Gakologelwa gore Baebele ya re: “Boeleele bo bofeletswe mo pelong ya mosimane.” (Diane 22:15) Bana bangwe ba bontsha boeleele joo ka go bua maaka, gongwe ba akanya gore seo se ka dira gore ba se ka ba otlhaiwa. Ka jalo, go botlhokwa gore o tsibogela seo jang.
SE O KA SE DIRANG
Leka go tlhaloganya lebaka la go bo ngwana a bua maaka. A o tshaba go otlhaiwa? A ga a batle go go swabisa? Fa e le gore ngwana wa gago o kgona go itlhamela dikgang gore a kgatlhe ditsala tsa gagwe, a o dira jalo ka gonne a ise a gole mo go lekaneng gore a lemoge pharologano magareng ga boammaaruri le maaka? Fa o itse gore ke eng fa ngwana wa gago a bua maaka o tla kgona go mo thusa.—Molaomotheo wa Baebele: 1 Bakorintha 13:11.
Ka dinako tse dingwe, mmolelele, o se ka wa mmotsa potso. Mo tiragalong e e kwa tshimologong, mmè yo o neng a itse sentle se se diregileng o ne a botsa morwawe jaana a tiisitse: “A ke wena o e ithubileng?” Ngwana o ne a bua maaka, gongwe ka gonne a bona Mama a galefile. Go na le gore mmè a botse potso e e latofatsang o ne a ka re: “Ao nnyaa tlhe, o thubile pitsana ya malomo!” Fa mmè a mmolelela go na le go botsa potso, ga a dire gore ngwana a raelesege go bua maaka—e bile o mo thusa gore a ikanyege.—Molaomotheo wa Baebele: Bakolosa 3:9.
Gatelela botlhokwa jwa go ikanyega. Ka tlholego fela bana ba batla go itumedisa batsadi, ka jalo dira gore keletso eo e go solegele molemo. Dira gore ngwana wa gago a itse gore boikanyegi ke selo sa botlhokwa mo lelapeng la lona le gore o lebeletse gore a ikanyege.—Molaomotheo wa Baebele: Bahebera 13:18.
Dira gore ngwana wa gago a lemoge gore go bua maaka go senya boikanyegi, le gore go ka tsaya lobaka gore batho ba go ikanye gape. Dira gore a nne le boitshwaro jo bo molemo ka go mo akgola fa a bua boammaaruri. Ka sekai, o ka nna wa re, “Ke itumelela gore o bua boammaaruri.”
Tlhoma sekao. O ka se lebelele gore ngwaga wa gago a bue boammaaruri fa a go utlwa o bua dilo tse di jaaka “Mo reye o re ga ke yo,” fa o sa batle go bua le mongwe mo founong kgotsa o re “Gompieno ga ke ye tirong ke a lwala” ntswa tota o batla go itapolosa fela.—Molaomotheo wa Baebele: Jakobe 3:17.
Dirisa Baebele. Melaometheo ya yone le dipego tsa yone tsa batho ba mmatota di rotloetsa boikanyegi. Buka ya Ithute mo Morutising yo Mogolo e e gatisitsweng ke Basupi ba ga Jehofa, e ka go thusa go jalela melaometheo ya Baebele mo ngwaneng wa gago. Kgaolo 22 e na le setlhogo se se reng “Lebaka La go Bo re Sa Tshwanela go Bua Maaka.” (Bona mafoko a yone a a nopotsweng mo lebokoseng la “ Buka e e Diretsweng Ngwana wa Gago.”)
^ ser. 4 Go dira gore go nne motlhofo, mo setlhogong seno re bua ka ngwana wa mosimane. Le fa go ntse jalo, melaometheo e go buiwang ka yone mono e dira le mo basetsaneng.
^ ser. 11 Go tswa mo bukeng ya No: Why Kids—of All Ages—Need to Hear It and Ways Parents Can Say It.


text:
GO THUSA LELAPA | LENYALO
Go Dirisana le Batsadi ba Molekane wa Gago
KGWETLHO
“Fa re na le mathata, mosadi wa me o ne a bolelela batsadi ba gagwe ka gone. Mme rraagwe o ne a mpiletsa kwa go ene gore a nkgakolole. Ke ne ke sa itumela le e seng!”—James. *
“Matsalaake o tle a re, ‘Ke tlhologelela morwaake!’ O nnela go bua gore ba ne ba atamalane, mme seo se dira gore ke ikutlwe molato go bo ke nyalane le ene e bile ke baketse mmaagwe kutlobotlhoko e kana kana!” —Natasha.
A lo ka kgona go dira gore go dirisana le batsadi ba lona e se ka ya nna bothata mo lenyalong la lona?
SE O TSHWANETSENG GO SE ITSE
Lenyalo le dira gore o nne le lelapa le lesha. Baebele ya re monna yo o nyalang “o tla tlogela rraagwe le mmaagwe mme o tla ngaparela mosadi wa gagwe.” Go ntse fela jalo le ka mosadi. Baebele ya re fa a nyalwa, bobedi jono e nna “nama e le nngwe.” Ba nna lelapa le lesha.—Mathaio 19:5.
Lenyalo la lona le tla pele ga batsadi ba lona. Mogakolodi wa manyalo e bong John M. Gottman o ne a kwala jaana: “Sengwe sa dilo tsa botlhokwa thata se motho yo o nyetsweng a tshwanetseng go se dira ke go akanya ka molekane wa gagwe mo go sengwe le sengwe se a se dirang. Fa o batla gore wena le molekane wa gago lo nne seoposengwe, o ka tshwanelwa ke go tlogela go dira dilo tse o neng o di dira le ba lelapa la gaeno.” *
Go ka nna thata gore batsadi bangwe ba tlwaele. Monna mongwe yo o sa tswang go nyala a re: “Pele ke nyala, mosadi wa me o ne a direla batsadi ba gagwe sengwe le sengwe se ba se batlang. Mme fa re sena go nyalana, mmaagwe o ne a lemoga gore go na le mongwe yo o tlang pele mo botshelong jwa gagwe. Go ne go le thata gore a tlwaele.”
Go ka nna thata le mo bathong ba ba sa tswang go nyalana. James yo o umakilweng pelenyana a re: “Batsadi ba molekane wa gago ga ba tshwane le ditsala tse o di itlhophetseng. Go ntse jaaka e kete mongwe a re, ‘O na le ditsala tse pedi tse disha, o rata kgotsa o sa rate.’ Tota le fa ba sa go tseye sentle, ke ba lelapa la gago!”
SE O KA SE DIRANG
Fa wena le molekane wa gago lo na le mathata a go dirisana sentle le batsadi ba lona, a rarabololeng mmogo. Dirisa kgakololo ya Baebele ya go “senka kagiso, mme o e latelele.”—Pesalema 34:14.
Gore o kgone go dira seno, akanya ka ditiragalo tse di latelang. Mo go tsone, go buiwa ka monna kgotsa mosadi. Le fa go ntse jalo, dikgwetlho tseno di ama banna le basadi, mme melaometheo e go builweng ka yone e ka go thusa go rarabolola mathata a amanang le batsadi ba molekane wa gago.
Mosadi wa gago a re o eletsa e kete o ka bo o atamalane le mmaagwe. Mme go thata gore o dirisane le ene.
Leka seno: Bua le mosadi wa gago ka bothata jono, mme o ikemisetse go dira diphetogo. Kgang ya botlhokwa ke gore o ikutlwa jang ka mosadi wa gago yo o ikanneng gore o tla mo rata—e seng gore o ikutlwa jang ka matsalaago. Fa lo ntse lo tlotla ka gone, batla tsela e le nngwe kgotsa tse pedi tsa kafa o ka tokafatsang kamano ya gago le matsalaago ka gone, mme o dire jalo. Fa mosadi wa gago a bona matsapa a o a tsayang, ga go pelaelo gore o tla go tlotla thata.—Molaomotheo wa Baebele: 1 Bakorintha 10:24.
Monna wa gago a re o rata batsadi ba gago go mo feta.
Leka seno: Bua le monna wa gago ka bothata jono, mme o leke go leba dilo ka tsela e a di lebang ka yone. Ke boammaaruri gore monna wa gago ga a tshwanela go fufega fa o tlotla batsadi ba gago. (Diane 23:22) Mme gone o ka tshwanelwa ke go mo tlhomamisetsa—ka mafoko le ka ditiro—gore o tla pele ga batsadi ba gago. Fa monna wa gago a tlhomamisegile ka seno, a ka se nne le boikutlo jwa gore o rata batsadi ba gago go mo gaisa.—Molaomotheo wa Baebele: Baefeso 5:33.
Mosadi wa gago o kopa kgakololo mo batsading ba gagwe e seng mo go wena.
Leka seno: Bua le mosadi wa gago mme lo dumalane gore lo tla dirisana jang le batsadi ba lona. Lwelang go nna tekatekano. A ka metlha go phoso gore o bue le motsadi fa o na le mathata? O ka bua leng le ene? Fa lo dumalana ka gore lo tla dirisana jang le bone, seo e ka se nne bothata.—Molaomotheo wa Baebele: Bafilipi 4:5.
^ ser. 4 Maina a a mo setlhogong seno a fetotswe.
^ ser. 9 Go tswa mo bukeng ya The Seven Principles for Making Marriage Work.


text:
Baebele ya Reng ka Batho ba ba Ratanang le Batho ba Bong jo bo Tshwanang?
Karabo ya Baebele
Modimo o bopile batho gore ba tlhakanele dikobo fela fa ba nyalane mme e le monna le mosadi. (Genesise 1:27, 28; Lefitiko 18:22; Diane 5:18, 19) Baebele e kgala tlhakanelodikobo e e seng ya monna le mosadi ba ba nyalaneng, e ka tswa e le ya batho ba bong jo bo tshwanang kgotsa jo bo sa tshwaneng. (1 Bakorintha 6:18) Seno se akaretsa go tlhakanela dikobo, go phoraphora dirwe tsa tlhakanelodikobo tsa motho yo mongwe le go tlhakanela dikobo ka molomo kgotsa ka marago.
Le fa Baebele e kgala go tlhakanela dikobo ga batho ba bong jo bo tshwanang, ga e kgothaletse gore batho ba ba ratanang ba bong jo bo tshwanang ba tlhoiwe kgotsa ba tlhaolwe. Go na le moo, Bakeresete ba laelwa gore ba ‘tlotle batho botlhe.’—1 Petere 2:17, Baebele e e Boitshepo.
A motho a ka tsholwa a na le keletso ya go ratana le batho ba bong jo bo tshwanang?
Baebele ga e re bolelele ka tlhamalalo gore keletso ya go ratana le motho wa bong jo bo tshwanang e simologa jang, go na le moo e re bolelela gore rotlhe re tshotswe re na le tshekamelo ya go dira se se kgatlhanong le melao ya Modimo. (Baroma 7:21-25) Baebele ga e re bolelele se se bakang keletso ya go ratana le motho wa bong jo bo tshwanang, go na le moo e kgala go tlhakanela dikobo ga batho ba bong jo bo tshwanang.
Kafa o ka itumedisang Modimo ka teng le fa o na le keletso ya go tlhakanela dikobo le motho wa bong jo bo tshwanang.
Baebele ya re: “Lo se ka lwa laolwa ke mebele ya lona. Bolayang dikeletso tsotlhe tse di phoso tsa tlhakanelodikobo.” (Bakolosa 3:5, Contemporary English Version) Gore o bolaye dikeletso tse di phoso, tse di dirang gore o dire dilo tse di phoso, o tshwanetse go laola mogopolo wa gago. Fa ka metlha o akanya ka dilo tse di siameng, o ka kgona go nna o iketleeditse go tlosa dikeletso tse di phoso. (Bafilipi 4:8; Jakobe 1:14, 15) Le fa kwa tshimologong go ka nna boima, fa nako e ntse e ya go ka nna motlhofo. Modimo o solofetsa gore o tla go thusa gore o ‘dirwe mosha mo maatleng a a tlhotlheletsang mogopolo wa gago.’—Baefeso 4:22-24.
Batho ba le dimilione ba ba nang le keletso ya go tlhakanela dikobo le batho ba bong bo sele mme ba batla go tshela ka melao ya Baebele le bone ba lebana le bothata jo bo tshwanang. Ka sekai, batho ba ba seng mo lenyalong mme go sa lebege ba tla tsena mo lenyalong kgotsa ba ba nyalaneng le balekane ba ba sa kgoneng go tlhakanela dikobo le bone, ba laola dikeletso tsa bone tsa tlhakanelodikobo le fa ba ka tswa ba lebana le dithaelo dife. Ba kgona go tshela ba itumetse, mme le batho ba ba nang le keletso ya go tlhakanela dikobo le batho ba bong jo bo tshwanang ba ka kgona fa fela ba batla go itumedisa Modimo.—Duteronome 30:19.


text:
Bodiba Jwa Molelo ke Eng? A bo Tshwana le Dihele Kgotsa le Gehena?
Karabo ya Baebele
Bodiba jwa molelo ke sengwe se se tshwantshetsang go senyediwa ruri. Bo tshwana le Gehena mme bo farologana le dihele, tse e leng lebitla le le tlwaelegileng la batho.
Ga se bodiba jwa mmatota
Ditemana tse tlhano tsa Baebele tse di umakang “bodiba jwa molelo,” di bontsha gore ga se bodiba jwa mmatota mme bo tshwantshetsa sengwe. (Tshenolo 19:20; 20:10, 14, 15; 21:8) Mo bodibeng jwa molelo go latlhelwa:
Diabolo. (Tshenolo 20:10) E re ka Diabolo e le sebopiwa sa moya, a ka se fisiwe ke molelo wa mmatota.
—Ekesodo 3:2; Baatlhodi 13:20.
Loso. (Tshenolo 20:14) Seno ga se sengwe se se tshelang, mme se tshwantshetsa boemo jwa go sa nne gone, go sa tshele. (Moreri 9:
10) Loso ga lo ka ke lwa fisiwa ka tsela ya mmatota.
“Sebatana” le “moporofeti wa maaka.” (Tshenolo 19:20) E re ka dilo tseno di tshwantshetsa sengwe, a ga go utlwale go swetsa ka gore bodiba jo di latlhelwang mo go jone le jone bo tshwantshetsa sengwe?
—Tshenolo 13:11, 12; 16:13.
Bo tshwantshetsa go senyediwa ruri
Baebele ya re bodiba jwa molelo bo “kaya loso lwa bobedi.” (Tshenolo 20:14; 21:8) Loso lwa ntlha lo lo umakiwang mo Baebeleng lo bakilwe ke boleo jwa ga Adame. Loso lono lo ka dirololwa ka tsogo mme kgabagare Modimo o tla lo nyeletsa.
Ga go na kgoro ya botso mo bodibeng jwa molelo jwa tshwantshetso
Bodiba jwa molelo bo tshwantshetsa mofuta o mongwe wa loso, e leng loso lwa bobedi. Le fa le lone lo tshwantshetsa go sa nne gone, lo farologane le lwa ntlha ka gonne Baebele ga e bue sepe ka gore go tla nna le tsogo mo losong lwa bobedi. Ka sekai, Baebele ya re Jesu o na le “dilotlolo tsa dihele le tsa loso,” se se bontshang gore o na le taolo ya go golola batho mo losong lo lo bakilweng ke boleo jwa ga Adame. (Tshenolo 1:
Bo tshwana le Gehena, Mokgatšha wa Hinoma
Gehena (Segerika ge′en·na) e umakiwa ka makgetlo a le 12 mo Baebeleng. Fela jaaka bodiba jwa molelo, e tshwantshetsa go senyediwa ruri. Le fa gone dithanolo dingwe di ranola lefoko leno e le “dihele,” Gehena e farologane le dihele (Sehebera sheʼohl′, Segerika hai′des).
Lefoko “Gehena” le kaya “Mokgatšha wa Hinoma,” e leng mokgatšha o o ka fa ntle ga Jerusalema. Mo metlheng ya ditiragalo tsa Baebele, baagi ba motse ba ne ba dirile mokgatšha ono lefelo la go latlhela matlakala. Ba ne ba dira gore go nne go tuka molelo mo mokgatšheng ono gore go fisiwe matlakala; diboko di ne di ja se se setseng.
Jesu o ne a dirisa Gehena go tshwantshetsa go senyediwa ruri. (Mathaio 23:33) O ne a re kwa Gehena, ‘diboko ga di swe le molelo ga o time.’ (Mareko 9:
Baebele ga e bontshe gore motho a ka boa kwa Gehena. “Bodiba jwa molelo” le “Gehena e e tukang” di tshwantshetsa go senyediwa ruri.—Tshenolo 20:14, 15; 21:8; Mathaio 18:9.
“Ba tla tlhokofadiwa bosigo le motshegare ka bosaengkae le go ya go ile”—jang?
Fa e le gore bodiba jwa molelo bo tshwantshetsa go senyediwa ruri, ke eng fa Baebele e re Diabolo, sebatana le moporofeti wa maaka “ba tla tlhokofadiwa bosigo le motshegare ka bosaengkae le go ya go ile” mo go jone? (Tshenolo 20:10) Bona mabaka a le manè a a bontshang gore go tlhokofadiwa mono ga se ga mmatota:
E le gore Diabolo a tlhokofadiwe ka bosakhutleng, o ne a tla tshwanelwa ke go tshelela ruri. Le fa go ntse jalo, Baebele ya re o tla nyelediwa, kgotsa a ka se tlhole a nna gone.
—Bahebera 2: 14.
Botshelo jo bo sa khutleng ke mpho e e tswang kwa Modimong, e seng kotlhao.
—Baroma 6: 23.
Sebatana le moporofeti wa maaka di tshwantshetsa sengwe, mme di ka se tlhokofadiwe ka tsela ya mmatota.
Ditemana dingwe mo Baebeleng di bontsha gore go tlhokofadiwa ga ga Diabolo ke go golegwa ka bosakhutleng, mo go kayang go senyediwa ruri.
Mo Baebeleng polelwana “go tlhokofadiwa” gape e ka kaya “go golegwa.” Ka sekai, lefoko la Segerika e leng “batlhokofatsi” le le dirisitsweng mo go Mathaio 18:34 le ranolwa e le “bagolegi” mo dithanolong di le dintsi, e leng se se bontshang kafa lefoko “tlhokofatsa” le amanang ka gone le lefoko “golega.” Gape, dipego tse di tshwanang tse di mo go Mathaio 8:29 le Luke 8:


text:
A Diabolo a ka Laola Batho?
Karabo ya Baebele
Diabolo le madimona ba tlhotlheletsa batho thata jaana mo Baebele e reng: “Yo o Boikepo o laola lefatshe lotlhe.” (1 Johane 5:19, New Century Version) Baebele e bontsha ditsela tse Diabolo a tlhotlheletsang batho ka tsone.
Go tsietsa. Baebele e kgothaletsa Bakeresete gore ba “lwantshe maano a a bosula a ga Diabolo.” (Baefeso 6:11, NCV ) Lengwe la maano a gagwe ke go tsietsa batho gore ba dumele gore batho ba ba mo direlang ke batlhanka ba Modimo.—2 Bakorintha 11:13-15.
Tirisano le meya. Diabolo o timetsa batho a dirisa batho ba ba buang le meya, ba ba bolelelang isagwe pele le ba ba dirisang boitseanape kgotsa go lepa dinaledi. (Duteronome 18:10-12) Go dirisa diokobatsi, go tseanya le mekgwa e e dirisiwang ya go tlhatlhanya e go tsewang gore e dira gore motho a se ka a akanya ka sepe fela le yone e dira gore motho a laolwe ke madimona.—Luke 11:24-26.
Bodumedi jwa maaka. Madumedi a a rutang batho dithuto tsa maaka a dira gore ba se ka ba ikobela Modimo. (1 Bakorintha 10:20) Baebele ya re dithuto tse di ntseng jalo tsa maaka ke “dithuto tsa madimona.”—1 Timotheo 4:1.
Go laola batho. Baebele e na le dipego tsa batho ba ba neng ba laolwa ke meya e e boikepo. Ka dinako tse dingwe batho ba ba neng ba laolwa ke madimona ba ne ba foufala kgotsa ba nna dimumu kgotsa le e leng go ikgobatsa.—Mathaio 12:22; Mareko 5:2-5.
Kafa re ka tilang tlhotlheletso ya ga Diabolo ka Gone
Ga o a tshwanela go boifa madimona ka gonne Baebele e bontsha kafa o ka atlegang ka gone go ganetsa Diabolo:
Lemoga ditsela tse Diabolo a di dirisang gore o se ka wa nna ‘yo o se nang kitso ka maano a gagwe.’—2 Bakorintha 2:11.
Ithute Baebele go tswa foo o dirise se o se ithutang. Fa o dirisa melaometheo ya Baebele e tla go sireletsa mo tlhotlheletsong ya ga Diabolo.—Baefeso 6:11-18.
Latlha sengwe le sengwe se se amanang le dilo tsa bodimona. (Ditiro 19:19) Dilo tseo di akaretsa mmino, dibuka, dimakasine, ditshwantsho le dibidio tse di rotloetsang tirisano le meya.


text:
A Modimo ke Tharonngwe?
Karabo ya Baebele
Madumedi a le mantsi a a ipitsang gore ke a Bokeresete a ruta gore Modimo ke Tharonngwe.
Le fa go ntse jalo, ela tlhoko se Encyclopædia Britannica e se tlhalosang: “Lefoko Tharonngwe ga le tlhage e bile ga go na gope mo le umakwang teng mo Tesetamenteng e Ntšha . . . Thuto eno e ne ya simolola kgato ka kgato go ya le makgolo a dingwaga mme go tla go ganetsanwa ka yone.”
Tota e bile, Modimo yo go buiwang ka ene mo Baebeleng ga a ke a tlhalosiwa e le karolo ya Tharonngwe. Ela tlhoko ditemana tseno tsa Baebele:
“Jehofa Modimo wa rona ke Jehofa a le mongwe fela.”—Duteronome 6:4.
“Wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.”—Pesalema 83:18.
“Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.”—Johane 17:3.
“Modimo o mongwe fela.”—Bagalatia 3:20.
Ke eng fa madumedi a mantsi a a ipitsang a Bokeresete a re Modimo ke Tharonngwe?


text:
Maranya a Kakanyo
Maranyane a kakanyo kgotsa (IT) ke papadi,lepeano,letlotlo le go ntsha ga modumo,ditshwantsho,mokwalo le dinomoro tsa kakanyotse di dirisanyang le motlakasedi itebagantse le go tlhakanya dikhomputara le tsa ditlhaeletsanyo.[1] Lefoko le lone ka bosha jwa go tlhaloganyesega jwa lone le bonasegile ka ngwaga wa 1958 mo koranteng ya Harvard Business Review ,e mo go yone mokwadi Leavitt le Whisler ba akgetseng gore "kakanyo e ntsha ga e na leina lele ikemetseng ka nosi lele setseng le simolodisitswe. Re tla le bitsa maranyane a Kakanyo kgotsa ka bokhutshwane (IT).".[2] Nngwe ya tsa segompino tse di tlhagogang mo ntheng ya tsa Maranyane a kakanyo ke tse di tla tlang e le, dikhomputara tsa kitso tlhabologileng , dikhomputara tsa maemo,kakanyo ya maranyane a tlhabologileng,kwa godimo kokoanyo ya kitso le tse dingwe.
Contents
Kakanyo ka kakaretso[baakanya | edit source]
IT ke lefelo le go laolwang kakanyo le go paralatsa mafelo ka go faralogana aa akaretsang mme go kganelwa ke dilo tse di tshwanang le go bopelela, maranyane aa berekisang khomputara, kitso ee faphegileng , tse di dirang khomputara , kitso ee tlhalogangwang ke khomputara le go aga kitso. Ka bokhutshwane, sepe se tlhokanang le kitso,ee akanyediwang ka go bonala kana nngwe tsela,ka go dirisiwa ga di CD,ke bontlha bongwe jwa maranyane a kakanyetso. IT e thusa bagwebi ka dithuso tse nne tse di faphegileng tsa:go dira gore kgwebo e itirise ka maranyane,go tlisa kakanyetso,go ikgolaganya le bareki,le didirisiwa tse di rotloetsang maduo aa mantle.
Baitsanape ba maranyane a kakanyo ba dira ditiro tse di farologanyeng(maranyane a kakanyo aa lekanyeng) aa rulagantsweng go tswa mo go tsenyeng topo go diragatsa di toga-maano, kgolaganyo ya dikhomputara le kakanyo Nngwe ya ditiro tsa baitsanape ba maranyane a kakanyo ba ka di dirang ke go laola kakanyo,go dira le kgolaganyo, dikago tsa khomputara,go dira le kakanyo le maranyane a khomputara,le gone go laola le kokamelo ya tsotlhe ka kakaretso. Maranyane a kakanyo a simolotse go gasagasamela pele go nale go tlwaela khomputara ya motho a le mongwe le maranyane a kgolaganyo,le tse dingwe tse dintsi tse di dirisang maranyane jaaka go dirisa megala ya letlheka, disupaditshwantsho,le megala ee dirang ka esi, le tse dingwe, mo go oketsang letlhoko la ditiro.
Mo nakong ee fitlileng,lekgotla la Accreditation Board for Engineering and Technology gape le la Association for Computing Machinery ba ikgolagantse go bopa maitlamo le seemo sa togamaano ka dithuto [3] tsa boemo jwa maranyaneng a katso jaaka aa pharologanyo fa a tshwantshangwa [4]le maranyane a khomputara le kakanyo ka kakaretso gompino. SIGITE (Setlhopa se se haphegileng mo thutong)[5] ke lekalana la ACM le le berekang ka ditlhopana go netefatsa maitlamo a. Dithuso ka maranyane a kakanyo lefatshe ka bophara e ne e le didikadike tsa makgolokgolo a makgolo a supa,masome a borataro le boraro ka ngwaga wa 2009.[6]
Selekanyo sa kgolo ya maranyane[baakanya | edit source]
Hilbert le Lopez [7] ba kaya kgolo ya mararanyane e fetlogang (jaaka o kare molao wa Moore):motshine oo itebagantseng le selekanyo sa go bala kakanyo go bua ka kgobololo o ntsifetse gabedi mo kgweding tse lesome le bone gare ga ngwaga wa 1986 le 2007; selekanyo sa lefatshe sa tiriso ya dikhomputara ka kakaretso se oketsegile gabedi mo kgweding di le lesome le borobabobedi mo dingwageng tse di lesome; selekanyo sa ditlhaeletsanyo tsa lefatshe ka bophara se oketsegile gabedi mo kgweding tse masome a mararo le bone; selekanyo sa letlotlo la lefatshe lotlhe le ne le tlhokana le kgobololo ya kgwedi tse masome a mane go ntsifala mo ngwageng tse (tharo); gape selekanyo sa go gasagasa kitso se ntsifetse gabedi mo kgoboleng ya ngwaga tse 12.3.[7]
onani[baakanya | edit source]
- Kakanyo le maranyane a dipusanyo (ICT)
- Maranyane a khomputara
Dipadi tsa kwa:[baakanya | edit source]
- ↑ Longley, Dennis; Shain, Michael (1985), Dictionary of Information Technology (2 ed.), Macmillan Press, p. 164, ISBN 0-333-37260-3
- ↑ "information technology (subscription required)", Oxford English Dictionary (2 ed.), Oxford University Press, 1989, http://dictionary.oed.com/, retrieved 20 November 2010
- ↑ ABET
- ↑ Isbell, Charles; Impagliazzo, John; Stein, Lynn; Proulx, Viera; Russ, Steve; Forbes, Jeffrey; Thomas, Richard; Fraser, Linda et al. (December 2009), (Re)Defining Computing Curricula by (Re)Defining Computing, Association for Computing Machinery, ACM, ISBN 978-1-60558-886-5
- ↑ ACM-SIGITE
- ↑ "Gartner Says Worldwide IT Services Revenue Declined 5.3 Percent in 2009", Gartner, http://www.gartner.com/it/page.jsp?id=1363713, retrieved 20 November 2010
- ↑ 7.0 7.1 "Nonofo ya maranyane a tsa lefatshe ka letlotlo,go itsese,le go bala maranyane", Martin Hilbert le Priscila López (2011), Science (journal), 332(6025), 60-65;go atamela koranta fa: martinhilbert.net/WorldInfoCapacity.html
Palo pele[baakanya | edit source]
- Adelman, C. (2000). A Parallel Post-secondary Universe: The Certification System in Information Technology . Washington, D.C.: U.S. Department of Education.
- Allen, T., and M.S. Morton, eds. 1994. Information Technology and the Corporation of the 1990s . New York: Oxford University Press.
- Shelly, Gary, Cashman, Thomas, Vermaat, Misty, and Walker, Tim. (1999). Discovering Computers 2000: Concepts for a Connected World . Cambridge, Massachusetts: Course Technology.
- Webster, Frank, and Robins, Kevin. (1986). Information Technology—A Luddite Analysis . Norwood, NJ: Ablex.
- The Global Information Technology Report 2008–2009, World Economic Forum and INSEAD, 2009, ISBN 978-92-95044-19-7, http://www.weforum.org/pdf/gitr/2009/gitr09fullreport.pdf
- Blais, Steven (December 2011). Business Analysis: Best Practices for Success. John Wiley & Sons. ISBN 1118076001.


text:
Polelo 78: Mokwalo mo Loboteng
GO DIRAGALA eng fano? Batho ba mo moketeng o mogolo. Kgosi ya Babelona e laleditse baeng ba botlhokwa ba le diketekete. Ba dirisa dikopi tsa gauta le tsa selefera le dijana tse di tserweng mo tempeleng ya ga Jehofa kwa Jerusalema. Mme ka tshoganyetso fela, go bonala menwana ya seatla sa motho e kwala mo loboteng. Batho botlhe ba a roroma.
Ka nako eo go busa setlogolwana sa ga Nebukadenesare e bong Beleshasare. O laela gore banna ba gagwe ba ba botlhale ba bidiwe. Kgosi ya re: ‘Ope fela yo o ka kgonang go bala mokwalo ono a bo a mpolelela bokao jwa one o tla newa dimpho di le dintsi a bo a dirwa mmusi wa boraro yo o tlotlegang mo bogosing jwa me.’ Le fa go ntse jalo, ga go ope wa banna ba ba botlhale yo o kgonang go bala mokwalo o o mo loboteng kgotsa go tlhalosa bokao jwa one.
Mmaagwe kgosi o utlwa modumo a bo a tla mo phaposing e kgolo ya bojelo. O raya kgosi a re: ‘Tsweetswee o se ka wa tshoga. Go na le monna mongwe mo bogosing jwa gago yo o itseng medimo e e boitshepo. Fa rragomogolo Nebukadenesare e ne e sa ntse e le kgosi, o ne a mo dira molebedi wa banna botlhe ba gagwe ba ba botlhale. Leina la gagwe ke Daniele. Romela mongwe a ye go mmitsa mme o tla go bolelela gore dilo tseno tsotlhe di kaya eng.’
Ka jalo, ka yone nako eo Daniele o a bidiwa. Fa Daniele a sena go gana dimpho tse ba neng ba mo naya tsone, o simolola go bua lebaka la go bo Jehofa a ile a tlosa Nebukadenesare yo e leng rraagwemogolo wa ga Beleshasare mo bogosing. Daniele a re: ‘O ne a le mabela thata. Mme Jehofa a mo otlhaya.’
Daniele o raya Beleshasare a re: ‘Mme wena o ne o itse dilo tsotlhe tse di mo diragaletseng, le fa go ntse jalo o mabela fela jaaka Nebukadenesare. O tsere dikopi le dijana tsa tempele ya ga Jehofa mme wa nwela mo go tsone. O ne wa galaletsa medimo e e dirilweng ka logong le leje mme ga wa ka wa galaletsa Mmopi wa rona yo Mogolo. Ke gone ka moo Modimo a rometseng seatla gore se kwale mafoko ano.’
Daniele a re: ‘Seno ke se se kwadilweng, MENE, MENE TEKELE le PARESINE.’
‘MENE e raya gore Modimo o badile malatsi a bogosi jwa gago mme o bo fedisitse. TEKELE e raya gore o lekantswe bokete mo dikaleng mme wa fitlhelwa o sa tshwanelege. PARESINE e raya gore bogosi jwa gago bo neilwe Bameda le Baperesia.’
Fa Daniele a ntse a bua, Bameda le Baperesia ba ne ba setse ba simolotse go tlhasela Babelona. Ba gapa motse mme ba bolaya Beleshasare. Mokwalo o o mo loboteng o nna boammaaruri mo go jone bosigo joo! Mme jaanong go tla diragala eng ka Baiseraele? Re tla bona moragonyana. A re bone pele gore go diragala eng ka Daniele.
Dipotso
- Go diregang fa kgosi ya Babelona e dirile moletlo o mogolo e bile e dirisa dinwelo le megopo tse di tserweng mo tempeleng ya ga Jehofa kwa Jerusalema?
- Beleshasare o raya banna ba gagwe ba ba botlhale a reng, mme ga ba kgone go dira eng?
- Mmaagwe kgosi o e laela gore e dire eng?
- Go ya ka se Daniele a se bolelelang kgosi, ke eng fa Modimo a rometse seatla gore se kwale mo loboteng?
- Daniele o tlhalosa jang bokao jwa mafoko a a mo loboteng?
- Go diregang fa Daniele a sa ntse a bua?
Dipotso tse di oketsegileng
- Bala Daniele 5:1-31.
Tlhalosa gore poifomodimo e farologana jang le poifo e Beleshasare a neng a e bontsha fa a ne a bona mokwalo mo loboteng. (Dan. 5:6, 7; Pes. 19:9; Bar. 8:35-39)
Daniele o ne a bontsha jang bopelokgale jo bogolo fa a ne a bua le Beleshasare le bagolwane ba gagwe? (Dan. 5:17, 18, 22, 26-28; Dit. 4:29)
Daniele kgaolo 5 e gatelela jang bolaodi jwa ga Jehofa jwa lobopo lotlhe? (Dan. 4:17, 25; 5:21)


text:
Soshanguve
Soshanguve ke motsesetoropo o mongwe mo Pitoria. Leina le la Soshanguve ke khutswafatso ya ditlhopa tse kgolo tsa maleme go ba dipuo tse di buiwang mo go ona, e leng Sotho, Shangane,Nguni le Venda. Dipuo tse di welang mo go Sotho ke Sesotho, Sepedi le Setswana, mo la Shangane e emela Xitsonga, Nguni yona e emela IsiZulu, isiXhosa, isiSwati le isiNdebele; Venda yona e emela Tshivenda. Go a tlhokagala gore re itse gore go tlile jwang gore motsesetoropo o o bidiwe Soshanguve mme Setswana se ne se sa akaretswa mo go Sotho mo tshobokanyong e ya dipuo.


text:
Go Thusa Lelapa | Go Godisa Bana
Fa Ngwana a Botsa ka Loso
KGWETLHO
Mosimanyana wa gago wa dingwaga di le thataro o go botsa jaana, “A o tlile go swa?” O sa ntse o gakgamaditswe ke potso ya gagwe, o ipotsa jaana: ‘A tota o tla tlhaloganya se ke tla mmolelelang sone? Ke tla simolola kae?’ *
SE O TSHWANETSENG GO SE ITSE
Bana ba akanya ka loso. Bangwe ba bone fa ba tshameka ba tle ba itire e kete ba tlhokafetse. Ka jalo, ga o a tshwanela go tsaya gore loso ke kgang e o ka se bueng le ngwana ka yone, tota e bile o tshwanetse go araba dipotso tse a di botsang tse di amanang le loso. Fa o bua le ene ka loso o phuthologile, o mo thusa gore a itse kafa a ka itshokelang loso lwa mongwe yo a mo ratang ka gone.
Go bua ka loso go ka se dire gore ngwana a nne a tshogile. Go na le moo go tla tlosa poifo. Le fa go ntse jalo, o ka nna wa tshwanelwa ke go mo tlhalosetsa dilo tse dingwe tse di seng boammaaruri. Ka sekai, baitse bangwe ba re bana ba bantsi ba dingwaga di le thataro ba tsaya loso e le selo sa nakwana. Gantsi fa ba tshameka, yo mongwe o tla itira e kete o “tlhokafetse” mme ka bonako fela a bo a “tshela” gape.
Le fa go ntse jalo, fa ngwana a gola o lemoga gore loso ke selo se se masisi—mme seo se ka dira gore a ipotse dipotso, a tlhobaele kgotsa a nne le poifo segolobogolo fa go tlhokafala motho yo a atamalaneng le ene. Ka jalo, go botlhokwa gore o tlotle le ene ka kgang eno. Moitse wa malwetse a tlhaloganyo e bong Marion Haza a re: “Ngwana a ka simolola go tlhobaela fa a akanya gore ga a letlelelwa go tlotla ka loso kwa lapeng.”
Ga o a tshwanela go tshwenyega thata ka gore o tla mo raya o reng. Buka nngwe ya re bana ba batla go “bolelelwa boammaaruri ka tsela e ba ka e tlhaloganyang.” Ka jalo, tlhomamisega gore gantsi fa ngwana a botsa potso o a bo a batla go itse sengwe.
SE O KA SE DIRANG
Dirisa tshono e e tlhagang go bua ka loso. Fa ngwana a bona nonyane kgotsa seruiwa sa mo lapeng se sule, mmotse dipotso tse di motlhofo gore a go bulele mafatlha. Ka sekai, o ka mmotsa jaana: “A phologolo eno e utlwa botlhoko? A e a sitwa? A e tshwerwe ke tlala? O itse jang gore motho kgotsa phologolo e sule?”—Molaomotheo wa Baebele: Moreri 3:1, 7.
O se ka wa mo fitlhela sepe. Fa mongwe mo lapeng kgotsa wa losika a tlhokafala, tila go dirisa mafoko a a jaaka “O ile bo ya batho.” Seo se ka dira gore ngwana a akanye gore moswi o tla boa. Go na le moo, dirisa mafoko a a motlhofo le a a tlhamaletseng. Ka sekai, o ka nna wa re: “Fa Mmèmogolo a tlhokafala, mmele wa gagwe o ne wa kgaotsa go bereka. Re ka se tlhole re kgona go bua le ene mme re ka se mo lebale.”—Molaomotheo wa Baebele: Baefeso 4:25.
E re ka ngwana a ka tswa a akanya gore loso lo a tshwaetsana, mo tlhomamisetse gore lo ka se mo tshwaetse
Mmolelele gore ga se molato wa gagwe. A ka tswa a akanya gore se a se dirileng kgotsa se a se akanyang se dirile gore mongwe a tlhokafale. Go na le go mmolelela fela gore ga se molato wa gagwe, o ka nna wa mmotsa jaana, “Goreng o akanya gore ke molato wa gago?” Mo reetse ka tlhoafalo o sa nyatse tsela e a ikutlwang ka yone. E re ka ngwana a ka tswa a akanya gore loso lo a tshwaetsana, mo tlhomamisetse gore lo ka se mo tshwaetse.
Mo fate maikutlo. Bolelela ngwana ka batho ba o ba itseng ba ba tlhokafetseng go akaretsa ba masika ba a sa ba itseng. Seo se ka dira gore o gopole dilo tse di kgatlhang ka rakgadi, malome, mmèmogolo kgotsa rremogolo tse o ka mmolelelang tsone. Fa o bua le ngwana ka batho bano, o mo thusa go lemoga gore a ka bua kgotsa a akanya ka batho ba ba tlhokafetseng. Mme gone o se ka wa pateletsa ngwana go bua. Lo sa ntse lo ka tlotla ka kgang eno moragonyana fa maemo a lo letla. —Molaomotheo wa Baebele: Diane 20:5.
Kgaolo 34 le 35 mo bukeng ya Ithute mo Morutising yo Mogolo e ka thusa bana ba gago go itse se Baebele e se rutang ka loso. Leba DIKGATISO > DIBUKA & DIBUKANA
^ ser. 4 Le fa re bua ka ngwana wa mosimane, melaometheo e go buiwang ka yone mono e dira le mo basetsaneng.